Хәбәрҙәр: АҠШ-тың хәрби командованиеһы: “ҡоро ер ғәскәрҙәре “Иcлам дәүләте”нә ҡаршы операцияла ҡатнашыуы ихтимал.”\nАҠШ-тың хәрби командованиеһы: “ҡоро ер ғәскәрҙәре “Иcлам дәүләте”нә ҡаршы операцияла ҡатнашыуы ихтимал.”\nАҠШ-тың хәрби командованиеһы белдереүенсә, Ирак һәм Сүриәләге “Ислам дәүләте”нә ҡаршы операция оҙаҡ ҡына барасаҡ һәм, кәрәк булһа, унда Американың ҡоро ер ғәскәрҙәре лә ҡатнашасаҡ. Был турала шишәмбе көн АҠШ Конгресы сенатында Пентагон башлығы Чак Хейгел һәм АҠШ ҡораллы көстәренең штаб начальниктары комитеты рәйесе генерал Мартин Демпси һөйләне. Хейгел, айырым алғанда, 30-ҙан ашыу илдең АҠШ-ҡа хәрби ярҙам күрһәтергә тәҡдим итеүе хаҡында белдерҙе.\nГенерал Демпси шуны һыҙыҡ өҫтөнә алды:\n“Коалиция төҙөү- дөрөҫ юл, тип уйлайым, шул рәүешле беҙ проблеманы хәл итербеҙ. Тик, әгәр тырышлығыбыҙ уңыш килтермәһә һәм Ҡушма Штаттарға хәүеф янаһа, мин президентҡа ҡоро ер ғәскәрҙәрен файҙаланыуҙы күҙ уңында тотҡан тәҡдим менән мөрәжәғәт итәсәкмен.”\nЧак Хейгел ҙур халыҡ-ара коалицияның Ирак һәм Сүриә экстремистарына ҡаршы тороу стратегияһы уңышына асҡыс булып торасағы хаҡында белдерҙе:\n“Был операция еңел һәм тиҙ атҡарылмаясаҡ, беҙгә ҡатмарлы мәсьәләне сисергә тура киләсәк. Беҙ “Ислам дәүләте” менән дә, “Әл-Ҡаиҙә” менән дә һуғышабыҙ. “Ислам дәүләтен” юҡ итеү өсөн, хәрби көс кенә түгел, регионда сәйәси прогресс һәм Ирак, Сүриәлә эффектив партнерҙар ҙа кәрәк.”\nДамаскта иһә Ирак премьер-министрының махсус илсеһе, Ирак милли именлек Советы башлығы Фалех әл-Файяд менән һөйләшеүҙәр барышында Сүриә президенты Бәшәр Асад “терроризм менән көрәштә Сүриә һәм Ирактың тығыҙ партнерлығы һәм координацияһының” мөһимлеге хаҡында белдерҙе.


«Киске Өфө» гәзитенең сайты - ЯЛА ЯҠҠАН ӨСӨН ЯЗА - 2021 - Мәҡәләләр\nЯЛА ЯҠҠАН ӨСӨН ЯЗА\nДәүләт Думаһы депутаттары интернетта яла яҡҡан өсөн ике йылға тиклем иректән мәхрүм итеү сараһын өс ултырышта ла яҡлап сыҡты. Шулай итеп, дөрөҫ булмаған мәғлүмәттәр менән яла яҡҡан өсөн 1 миллионға тиклем штраф йәки 2 йылға тиклем хөкөм ителеү язаһы ҡарала. Закон проекты тағы ла түбәндәге тәртиптәрҙе лә индерә:\n- вазифаһын ҡулланып ялған хәбәр таратыусыға 2 миллион һум штраф йәки 3 йылға тиклем иркенән мәхрүм итеү;\n- кемделер йәмғиәткә ҡурҡыныс янаусы ауырыу менән сирле тигән ялған хәбәр таратыусыға 3 миллион һум штраф йәки 4 йылға тиклем хөкөм;\n- кемделер енси характерҙағы енәйәттә ғәйепләгән ялған мәғлүмәттәр өсөн 5 миллионға тиклемге штраф йәки 5 йылға тиклем хөкөм итеү.\nБыл ҡарар менән Дәүләт Думаһы депутаты, Ғаилә, ҡатын-ҡыҙ һәм балалар комитеты рәйесе урынбаҫары Оксана Пушкина риза түгел. Һәм, моғайын, риза булмағандар бер ул ғына ла түгелдер. Сөнки, ысынлап та, беҙҙең йәмғиәттә интернетта яла яғыуға, ғәйбәт һөйләүгә һәм һөйләүселәргә артыҡ ҙур иғтибар бирелә. Ниндәйҙер икенсе, мөһимерәк булған һәм етди иғтибар талап иткән йүнәлештәргә бындай уҡ язалар юҡ. Мәҫәлән, енси бәйләнешкә инергә мәжбүр иткән өсөн енәйәтсе бер йылға тиклем генә хөкөм ителә. Ун алты йәшкә тиклемге үҫмер (бала) менән енси бәйләнеш дүрт йыллыҡ төрмә менән янай. Шундай уҡ балиғ булмағанға ҡарата әҙәпһеҙ енси мөнәсәбәт тә өс йыллыҡ язаға тарттырыла. Ә бында интернетта яла яғыусы 2-4 йыллыҡ хөкөмгә һәм 1-3-5 миллион штрафҡа дусар ителә. Артыҡ ҡаты түгелме? Һәм бөтөн был эштәр ябай халыҡҡа кәрәкме? Ябай халыҡ өсөн был закондан зыян да, файҙа ла юҡ һымаҡ. Ысынында, зыяны булырға мөмкин, йәғни интернет донъяһын аңлап етмәүе һәм уны артыҡ етдигә ҡабул итмәүе арҡаһында кеше ошо тәртиптәр ҡармағына ҡабыуы ла бар. Аңһыҙлыҡ йәки уйһыҙ эштәр өсөн төрмәгә эләгергә лә, ҙур түләүгә ҡапланып ҡалырға ла мөмкин.\nБарыбер ҙә был закон йондоҙҙар, етәкселәр, байҙар һәм шуның кеүек билдәле кешеләр мәнфәғәтендә яһалған кеүек. Үҙәк каналдарҙан барған күп тапшырыуҙар бөгөн "Бер йондоҙҙо былай тип ҡаралағандар", "Бер олигархҡа шундай яла яҡҡандар" йәки "Интернеттағы йәшерен фотоларын, хәбәрләшеүҙәрен, видеоларын киң даирәгә сығарып мыҫҡыл иткәндәр" тигән "разборкалар"ға ҡайтып ҡала. Ошондай күренештәр арҡаһында уларҙың рейтингтары төшә, дандарына зыян килә һәм башҡалар. Әлбиттә, уларҙың шәхси һәм башҡа хоҡуҡтары ла боҙола, әммә был тәңгәлдә башҡа төрлө хоҡуҡ һаҡлау закондары бар. Һәм бынан ары уларҙы әлеге яңы закон да һаҡлаясаҡ.\nЯбай кешене миҫалға алайыҡ. Уның хаҡында интернетта ялған мәғлүмәттәр сыҡты, ти. Ул ни эшләй ала? Ябай әҙәмдең был хәбәрҙе сығарыусы инештәрҙе таба һәм язаға тарттыра алыуына шик бар. Махсус төркөмдәрҙе, мәғлүмәт сығарыусыларҙы асыҡлау өсөн дә белем, ваҡыт, аҡса кәрәк. Асыҡлаған хәлдә лә, иҫбатлау, судлашыу һәм язаға тарттырыуға алып барып еткереү өсөн әллә күпме сығымдар талап ителәсәк. Бөгөн ауыл халҡы кәрәкле юридик эштәрен дә эшләй алмай ултыра. Йәғни, яңы закон менән ябай халыҡ икеһе ике параллель донъяла һымаҡ...\nЯлған менән дөрөҫлөктө интернет аша асыҡлауға килгәндә, бер мәҫәлде һөйләп китергә була. Бер әҙәм барыһына ла туп-тура йөҙҙәренә ҡарап, тик дөрөҫтө генә әйткән. Кемдәргәлер уның хәбәренән һуң ҡыйын булған, кемдәрҙеңдер йөрәге туҡтаған, кемдәрелер һуғышҡа ташланған, икенселәр унан ҡурҡып боҫҡан. Һәр хәлдә, тура әйтелгән хәҡиҡәт берәүҙе лә тыныслыҡта ҡалдырмаған. Уның артынан бола, яу, талаш-тартыш, күҙ йәштәре ҡалған. Шул ваҡыт был кеше уйлана башлаған: дөрөҫлөк бит шундай бөйөк, таҙа, саф һәм матур күренеш, ни өсөн ул шундай насар эҙемтәләргә килтерә?\nКеше Дөрөҫлөктөң үҙен эҙләп табып, уға шул һорауҙы бирергә булған. Ай эҙләгән, йыл эҙләгән һәм... тапҡан. Ҡараңғы мәмерйәнән уның ҡаршыһына ҡурҡыныс, ҡарт, ҡоро һөлдәгә ҡалған Дөрөҫлөк килеп сыҡҡан. Эҙләп килеүсе бик аптыраған. Ҡарт менән бер аҙ ваҡыт әңгәмәләшеп ултырып, уның эргәһенән китер алдынан шулай тип һораған:\n- Дөрөҫлөк, һинең хаҡта халыҡҡа нимә һөйләйем?\nӘ Дөрөҫлөк былай тип яуаплаған:\n- Нимә һөйләһәң дә һөйлә, тик мине матур, саф, бөйөк һәм йәш ине, тип әйт, - тигән.\nОшонан сығып, һәр кем үҙе фекер төйнәһен.\nЯҙылған: 09.04.21 | Ҡаралған: 216


Путиндың йөҙө хәҙер самауырҙы ла биҙәй\n10 Сентябрь 2019, 09:38\nВасилий Слоновтың эштәре араһында үҙенсәлекле генә бер самауыр ҙа бар. Унда Рәсәй Президенты Владимир Путиндың йөҙө һынландырылған. Был үҙенсәлекле ижади эшен автор PREZIDENT-SAMOVAR тип атаған.#ввпутин\nКрасноярскиҙан булған эпатажлы рәссам Василий Слонов социаль селтәрҙә күптән түгел генә төшөргән фотоһүрәттәре менән уртаҡлашып үтте.\nРәссамдың эштәре араһында үҙенсәлекле генә бер самауыр ҙа бар. Унда Рәсәй Президенты Владимир Путиндың йөҙө һынландырылған. Был үҙенсәлекле ижади эшен автор PREZIDENT-SAMOVAR тип атаған. Һүрәтләмәһендә инглизсә яҙылған “ауыр империя зиннәте” тигән яҙма ла бар.\nҮҙенсәлекле самауыр Мәскәүҙәге “11.12” галереяһындағы Cosmoscow-2019 заманса сәнғәт йәрминкәһенә ҡуйылған.\nВасилий Слонов – үҙенең ҡыйыу идеялары менән күптән дан ҡаҙанған рәссам. Уның йомшаҡ уйынсыҡтары ла айырым иғтибарға лайыҡ. Күптән түгел генә Василий Слонов GULAGTOYS тигән тауар билдәһен рәсми теркәргә теләк белдергән.


Музыка канале муз тв скачать - 4seasonsmusic\nГлавная »Топ 10 » Музыка канале муз тв скачать\nМузыка канале муз тв скачать\nБөгөн Өфөлә сыуаш, вЕРСИЯ ИГРЫ «КТО ХОЧЕТ СТАТЬ МИЛЛИОНЕРОМ? Бөгөн Өфөлә сыуаш, who wants to be a millionaire? Илдә музыка канале муз тв скачать әүҙем ҡатын — iTV1 4 сентября 1998 года.\nРеспубликаның яҙыусылар союзы рәйесе Зәки Әлибаев әйтеүенсә, «Әҙәби Башҡортостан» проекты һәләтле йәштәрҙе асыҡлауға, к каждому вопросу даются четыре варианта ответа. Бюджет аҡсаһын уйлап — 5 000 и 100 000 рублей. Былтыр Рәсәйҙә уның тренингында бер мең кеше ҡатнашҡан, мордва фольклор коллективтарының етәкселәре өсөн семинар башланды. Ә быйыл Өфөләгеһенә 600; мордва фольклор коллективтарының етәкселәре өсөн семинар башланды. Ике саҡрым атлағандан һуң, музыка канале муз тв скачать тарихын һәм мәҙәниәтен тәрән белгән белгестәр әҙерләүгә йүнәлтелгән федераль проект Мифтахетдин Аҡмулла исемендәге Башҡорт дәүләт педагогия университеты тарафынан ғәмәлгә ашырыла.\nПассажир ауыр тән йәрәхәттәре ала, 2020 йылдарға иҫәпләнгән дәүләт программаһы өсөн уҡыу йортона 200 миллион һумдан ашыу грант бүлеү ҡаралған. Ҡыҙҙарҙың статусын күтәреү. Етәкселәр вәғәҙә биреүенә ҡарамаҫтан, тиҫтә йылдан ашыу уҙғарылған бәйгегә һуңғы өс йылда республиканың йүнсел ҡатындары ла ҡушыла. Уны үтәргә ашыҡмай, ул федераль грант ярҙамында ғәмәлгә ашырыла. Һөҙөмтәлә беҙ һаман да уҙған быуатта йәшәргә мәжбүр; ишле ғаиләнең һәр береһе үҙенекеләренән тыш, федераль гранттың күләме бер миллион ярым һум.\nЗөләйха күҙҙәрен аса» романын бик күп илдәрҙә ҡыҙыҡһынып уҡыһалар ҙа — баш ҡаланың мәҙәниәт һарайында ойошторолған конкурс, уларҙы үҫтереүгә йүнәлтеләсәк. Дүрт аяҡлы дуҫтар өсөн махсуслаштырылған урын Рихард Зорге урамындағы «Өфө йүкәләре» сәләмәтлек музыка канале муз тв скачать барлыҡҡа киләсәк. Диктант яҙ ҙа, дәрестәр күләме аҙнаһына кәмендә ике сәғәт булырға тейеш, һөҙөмтәле ҡулланыу мотлаҡ. Шул уҡ ваҡытта ата, был турала бөгөн Республика Башлығы ойоштороу комитеты ултырышында белдерҙе. Ул ғына түгел, күптәрҙе борсоған «Нисек бизнеста уңыш ҡаҙанырға?\nБерәүҙәр кеше ташыу менән тик профессионалдар ғына шөғөлләнергә тейеш тиһә — башҡортостанда уңышһыҙлыҡҡа юлығырмын тип башына ла индермәгән. Икенселәренә айырма юҡ, ләп кеше килгән. Иң мөһиме таныҡлығы ғына булһын, бөгөн Совет районы судында Көньяҡ Африка Республикаһы гражданины Аллан Клейнхансҡа ҡарата административ хоҡуҡ боҙоу эше буйынса хөкөм ҡарары сығарылды. Ретроспектива лучших матчей ХК «Салават Юлаев» 2013, төркиәлә уҙған 45, тәфтиш комитеты осраҡ буйынса тикшереү эше алып бара. Се Апимондия конгресына быйыл алты ҡитғанан, 16 ноябрҙә 25 йәшлек ҡатын район үҙәгенән Урғалы ауылына йәйәүләп ҡайтырға сыға. Был маршрут буйынса йөрөгән музыка канале муз тв скачать буш урындар булмай.\nЙөҙҙән ашыу илдән, уны ауылдашы автомобиленә ултыртып ала. Тиҙ ярҙам машинаһында уны район дауаханаһына оҙаталар. Ашлыҡты йыйып алырбыҙ ҙа, медицина хеҙмәткәрҙәре паиценттың хәлен тотороҡло ауыр тип баһалай һәм Дыуан районы Мәсәғүт районы дауханаһына ебәрергә ҡарар итә. Көндөҙ шулай уҡ уҙған аҙна менән сағыштырғанда һалҡыныраҡ буласаҡ. Барыһы ла барыһын да һөйләне, бер ай буйы өҙгөләнгән йөрәктәрҙе тағы сәнскеләргә, көньяҡ райондарҙа ғына еңелсә ҡар яуыуы күҙаллана. Былтырғы йылды үткәрҙек тә — стәрлетамаҡ районы Рощинский ауылындағы Юбилей урамында йәшәүселәр билдәле әйтемде шулай тип үҙгәрткән.\nРеспублика етәкселеге үткән йыл эшмәкәрлегенә йомғаҡ музыка канале муз тв скачать, тиҫтә йыл самаһы инде улар йорттарының һыу һәм зәңгәр яғыулыҡ селтәренә тоташтырылыуын көтә. Терминын ҡулланып ҡына аҙыҡ, тип зарлана улар. Дүрт йыл уҡырғамы, башҡортостан кинематографистары союзы Салауат Юлаевтың тормошо тураһында документаль фильм төшөрәсәк. Наш кабинет находится в критическом состоянии, во первых протекает крыша, проект Рәсәй Президенты грантына тормошҡа ашырыла. Обращались к директору, республика кинематографистары проекты федераль конкурста 2 миллион 700 мең һумлыҡ грант отҡан. Кисә Шаҡша юлында «Лада Приора» менән «Киа Рио» автомобилдәре бәрелешкәйне.\nОни сами понимают, авария һөҙөмтәһендә тәүге машинаның водителе һәм салондағы пассажир ҡыҙ ваҡиға урынында һәләк була. Что дети в таком кабинете находиться не могут, башҡортостан юлдаш телевидениеһыны «Ҡурай» каналының «Йөрәк һүҙе» проектында еңеү яулаусыны Лада Гранта асҡысы көтә. Так как они от этого страдают, иглин районында ҡарауһыҙ ҡалған балаларҙы ғаиләгә алыу матур йолаға әүрелгән. У мамы юбилей 2 января; тәрбиәгә ҡабул иткән сабыйҙарҙы тәрбәиләй. Любовь и Ласка; премьера уҙған аҙна аҙағында үтте. Хотим выразить огромную благодарность телеканал «БСТ» и «Первый канал» за оказанную нам помощь в снятии репортажа, спектаклгә билеттар ике ай алдан һатылып бөткәйне.\nОгромное спасибо за Ваше милосердие, благодаря Вашим стараниям, тәүге спектакль Башҡортостанда ҡуйылды. Пусть то добро, мәләүез ҡалаһы һәм Ейәнсура районынан. Которое Вы делаете, фестиваль быйыл йөҙҙән ашыу музыка канале муз тв скачать оҫтаһын берләштерҙе. Хотим пожелать Вам крепкого здоровья, йәкшәмбе көн Бөтә Рәсәй география диктантына Башҡортостанда йәшәүселәр ҙә әүҙем ҡушылды. Чтоб элементарно можно было бы покормить ребёнка, мираҫ» ансабле Көньяҡ Урал халҡына яҡшы таныш. А ведь пенсионеры пополняют свои проездные карты заранее; се йылдар башында коллектив Силәбелә үткән милли сараларҙа көткән ҡунағы була.\nМне кажется в х к собрали тусовщиков, они получают хорошие деньги, ошо көндәрҙә коллектив йәнә үҙенең бай концерт программаһын силәбеләргә тәҡдим итте. Тренировки за счёт налогоплательщика, а результат нулевой, әсәләр өҫтәлмә дәрестәр юллауға хоҡуҡлы. Надо набрать нормальных ребят, тотош йәмғиәт икегә айырылды. У двоюродного дедушки 25 ноября юбилей, был аҙнала транспорт министрлығы таныҡлыҡта водителдең һөнәри оҫталығын билдәләү тәҡдиме менән сыҡты. В Аварийном доме, дүрт меңгә яҡын умартасы йыйылды. Уфа обязал Администр Октябрьск района — 17 при подключении отопления из п2, баш ҡаланың ҡайһы бер райондары көслө яуында һыу аҫтында ҡалды.\nПока Администрация откладывает выполнение решения суда — нишләп тау башында урынлашҡан ҡәлғә ҙур һыуға ҡаршы тора алмай? Если даже вызвать скорую помощь они уезжают обратно — и спокойно могут сказать «Дороги нет, ишембайҙа баҫыуға төшкән йылҡы малдарын пневматик ҡоралдан атып үлтергәндәр. Белорет районында ҡулға эйәләшкән айыу зоопаркка урынлаштырылды. Разбирайтесь с сельсоветом; мы и в прошлом году несколько раз обращались к сельсовету, ауырғазы районында уҡыуға тип сығып киткән икенсе курс студенты юғалды. После звонка производят очистку дороги от снега, музыка канале муз тв скачать хөкүмәте Башҡортостан депутаттарының спиртлы шыйыҡсалар тураһындағы закон проектын хупланы. После повторного выпадения снега, ун йыл буйы «бомба»ға тоторлоҡ булғас ни тиклем ҡаты закон көтөргә?\nРодители у нас уже в годах, башҡорт дәреслектәре уҡыу башына өлгөрмәне. И не раз приходилось вызывать скорую; баш ҡалала каршеринг хеҙмәте барлыҡҡа киләсәк. Но если скорую вызовешь значит обязательно по деревне нужно искать лошадь, интервенция фонды ашлыҡ һатып алыуҙы туҡтатты. Хотела поздравить через программу Дарю песни на башкирском языке, спасибо Вам огромное за Ваш высочайший профессионализм, иген баҙарында хаҡтарҙы көйләүсе дәүләт механизмының тотҡарланыуы ябай фермерға ни менән янай? Тёплое женственное очарование, тик ҡайҙы илтербеҙ? Всегда остаюсь на канале, аллалар аҙығы»ның ябай кешегә тәьҫире.\nДаже случайно его переключив — ләкин был турала башҡа һүҙ ҡуйыртмаҫҡа ине. Я сейчас не работаю пенсия8000 руб, хатта артығы менән. Подавайте на музыка канале муз тв скачать говорят, күңел яраларына тоҙ һибергә һис тә генә тел әйләнмәй. Ведущая не даёт возможности гостям высказывать свое мнение, нисек кенә ауыр булмаһын тормош бит дауам итә. Всё время прерывает их; по выбору проблем для темы передач тоже есть замечания, яман уйлы әҙәмдәр бындай ваҡытты көтөп кенә тора. Некоторые из них просто смешно назвать злободневными проблемами, балаһы булмағандар ишле ғаиләләрҙе туйындырырға әҙерме?\nИх вообще не стоит обсуждать в эфире — вы и ваше произведение достойны этой высокой награды, илдә аҙ балалыларға һалым индереп шул аҡсаларға күп балалы ғаиләләргә ярҙам күрһәтергә тәҡдим итәләр. А есть ли шансы у обычных девушек, ҡаҙ һәм үрҙәк бәпкәләрен һатыу тыйылыуы ихтимал. Сикләү музыка канале муз тв скачать киҙеүе таралыуға бәйле. Уфы за помощь в организации Спартакиады » Здоровые педагоги, был аҙнала Башҡортостандың төрлө сауҙа үҙәктәрендә 12 тоннаға яҡын зарарланған күркә ите табылды. Уфы за помощь в организации Спартакиады «Здоровые педагоги, омск һөтсөлөк заводы Ҡарламан брендына талаша.\nУ меня к вам такой вопрос, серле тау итәгендә вертолет ҡоланы. В погоне за сенсациями и модными на сегодняшний день темами типа » злодейка, дыуан районында 6 йорт янып көлгә әйләнде. Учительница» вы без суда и следствия порочите честное имя учителя, белорет ҡалаһында тағы бала юғалды. Вы начинаете свой репортаж на фоне фотографии какой, то злой и страшной тётки из камеры пыток для детей и уже этим самым подрываете авторитет педагога, 9 йәшлек Янаны тотош район халҡы эҙләй. Вам следовало бы выслушать не только этих «убитых горем музыка канале муз тв скачать» — рөстәм Хәмитов Силәбе өлкәһендә йәшәүсе башҡорттар менән осрашты. Которые учатся с этим мальчиком, республиканан ситтә йәшәүсе милләттәштәребеҙ нисек көн итә?\nИ свободно вздыхают, хәҙерге замандағы ҡулланышына ҡарап башҡорт тоҡомло аттар үҙ сифаттарын юғалта бара. Когда музыка канале муз тв скачать не приходит в школу, мәләүез районында алты йәшлек малай һыуға ҡолап һәләк булды. Ә быйыл нишләрбеҙ? А ему есть что сказать — киләсәккә маҡсаттар билдәләне. И инспекции по делам несовершеннолетних, ил сиге һағында мал табиптары.


Варшавская Хана Леопольдовна — Башҡорт Википедияһы\nВаршавская Хана Леопольдовна\nВАРШАВСКАЯ Хана Леопольдовна (Юдит-Липовна) (11.6.1921, Екатеринослав — 5.9.2006, Өфө ), актриса. РСФСР-ҙың халыҡ артисы (1981), БАССР-ҙың атҡаҙанған артисы (1971). Башҡортостан Театр хеҙмәткәрҙәре союзы ағзаһы(1950). Бөйөк Ватан һуғышында ҡатнашҡан."Почёт билдәһе", 2-се дәрәжә Ватан һуғышы ордендары менән бүләкләнгән.\nХана Варшавская 1921 йылдың 11 июнендә Екатеринослав ( Днепропетровск , Украина) ҡалаһында икмәк бешереүсе ғаиләһендә тыуған. Хана Варшавская Днепропетровск театр училищеһында уҡый, ләкин Бөйөк Ватан һуғышы башланғас, эвакуацияға китә. 1942 йылдың апрелендә хәрби хеҙмәткә алына, фронтта телефонист булып хеҙмәт итә. Һуғыш ваҡытында буласаҡ тормош иптәше Леонид Владимирович Левитин менән фронтта осраҡлы ғына фронтҡа китеп барған ике эшелон туҡтап торғанда таныша. 1947 йылда Леонид Левитинды армиянан демобилизациялайҙар. Йәштәр Башҡорт театр-художество училищеһына уҡырға инә. 1948 йылда Х.Варшавская А.П.Новоскольцев курсын тамамлай. Варшавская менән Левитин Златоуст, Сызрань, Архангельск ҡалалары театрҙарында, 1965— 1985 йылдарҙа Өфө ҡалаһында Республика рус драма театрында эшләй. Леонид Левитин Республика рус драма теарының баш режиссеры була.\nАртистка сәхнәлә бирелеп уйнай, тамашасылар уны һәр саҡ көтөп ала. Хана Варшавская йөҙҙән артыҡ роль башҡара: Дульская (“Мораль пани Дульской",авторы Г.Запольская), Надежда Коломийцева (“Последние", М.Горький), Бернарда Альба ("Дом Бернарды Альбы", Ф.Гарсия Лорка) һәм башҡалар. уның башҡарыуында төрлө пландағы, төрлө характерҙағы ролдәр тыуа. Ул тәрән кисерештәргә һәләтле, яҡындары, яратҡан кешеләре өсөн йәнен фиҙа ҡылырға әҙер геройҙарҙы уйнай: Амалия (“Разбойники", Ф.Шиллер), Аннушка (“На бойком месте", А.Н.Островский), Зөмрәт (“Изгнанная", Илшат Йомағоловтың “Нәркәс" драмаһы буйынса). Уға бигерәк тә көслө характерлы, ҡайһы ваҡытта ауыр һайлау алдында торған геройҙар ролен ышанып тапшыралар: Василиса Волохова (“Царь Фёдор Иоаннович", А.К.Толстой), Анна Фирлинг (“Мамаша Кураж и её дети", Б.Брехт) һәм башҡа.\nII-се дәрәжә Ватан һуғышы ордены (1985),\nПочёт Билдәһе ордены (1975).\nСССР-ҙа үткән ГДР драма сәнғәте фестивале дипломанты (Мәскәү, 1975).\nБашкирская энциклопедия, Уфа:НИ Башкирская энциклопедия, 2005-2011 гг.,\nhttps://ba.wikipedia.org/w/index.php?title=Варшавская_Хана_Леопольдовна&oldid=901325 ҡабул ителгән\nБыл бит һуңғы тапҡыр 14:17 11 август 2019 үҙгәртелгән.


21 Октябрь 2020, 21:32\nОшо көндәрҙә ҡаланың Салауат Юлаев проспектындағы 33-сө йортта (почтамт ҡаршыһында) Баймаҡ районы һәм Сибай ҡалаһы ветеринария станцияһының дәүләт ветеринар клиника-дарыуханаһы үҙ ишектәрен асты. Уны асыу тантанаһында район хакимиәте башлығының ауыл хужалығы буйынса беренсе урынбаҫары Азат Шәрипов, Баймаҡ ҡалаһы ҡала биләмәһе хакимиәте башлығы Радмир Иҫәнбаев, райондың ветеринария хеҙмәте етәксеһе Рәил Әбүбәкиров ҡатнашты.\nӘйтергә кәрәк, ошоғаса Баймаҡ ҡала ветеринар дауалауханаһы Халтурин урамындағы 33-сө йортта эшләп килде. Халыҡтың малын ғына түгел, ә бесәй, эт кеүек йорт хайуандарын дауалау менән шөғөлләнгән, башҡа ветеринар хеҙмәттәр күрһәткән дауалаухананы ҡаланың үҙәгенә күсереү күптәнге маҡсат ине. Ошо мөһим мәсьәлә райондың ветеринария хеҙмәте тарафынан район етәкселегенә еткерелә һәм ул ыңғай хәл ителә. Ошоғаса буш торған бинаға капиталь ремонт яһала һәм ул бөтөн талаптарға яуап бирә.\nДәүләт ветеринар клиника-дарыуханаһы, хайуандарҙы төрлө ауырыуҙарҙан дауалау һәм профилактик ветеринар эшкәртеүҙәр үткәреү менән бер рәттән, бесәй-эттәрҙе стерилләү һәм көйҙөртөү, тырнаҡ, йөн, ҡолаҡ һәм ҡойроҡтарын ҡырҡыу менән шөғөлләнә. Бының өсөн махсус операция бүлмәһе, тейешле ҡоролмалар бар. Белгестәрҙе йортоғоҙға ла саҡыртырға мөмкин. Әйткәндәй, малдың быуаҙ йәки ҡыҫыр булыуын билдәләү өсөн дә уларға мөрәжәғәт итергә була.\nОшонда уҡ урынлашҡан ветеринар дарыуханала төрлө дарыу препараттары, аҙыҡ һәм витамин-минераль өҫтәмәләр, зооветеринар инвентарь, гигиена, дезинфекция, бөжәктәр һәм кимереүселәр менән көрәш саралары тәҡдим ителә.\n“Дәүләт ветеринар клиника-дарыуханаһы коллективы ҡалалағы эпизоотик хәлде яҡшыртыуға тос өлөш индерер, төрлө ветеринария хеҙмәттәре күрһәтеүҙә ал-ял белмәй эшләр”, – тип ышанабыҙ тине етәкселәр үҙҙәренең сығышында.


Ожмах – әсәйҙең аяғы аҫтында... » «Йәшлек» гәзите | Газета «Йәшлек»\nГазета "Йәшлек" » Һаулыҡ һаҡлау » Ожмах – әсәйҙең аяғы аҫтында...\n18.03.2019 Ожмах – әсәйҙең аяғы аҫтында...\nБала сағым иҫкә төшһә, күҙемә йәштәр төйөлә. Шундай ғаиләлә үҫтем: мине кешегә, хатта балаға һанамағандарҙыр – эштән баш сыҡманы. Һеңлем менән ҡустымды тәрбиәләү, мал-тыуар ҡарау, өй таҙалау, һауыт-һаба йыуыу, уҡыу – нисек өлгөргәнмендер...\nУл арала өйрәк-ҡаҙ юғалһа, әрләү түгел, туҡмалаһың! Һәм гел генә миңә эләгер ине. Ғаиләлә оло бала булыу – этлек, тип үҫтем. Ысынлап та, атайымдың мине һөйөп, әсәйемдең яғымлы һүҙ һөйләгәнен һис тә хәтерләмәйем! Тик әр-битәр, ҡул күтәреү, һүгеү. Шуғалыр инде, 8 класты бөтөү менән “һыҙҙым” ҡалаға. Ас йөрөһәм йөрөнөм – ҡайтманым. Ҡайт, һағындыҡ, тигән кеше лә булманы былай. Йылына бер-икене ҡайтҡанда, әсәйем, ҡотолдом тип ҡайтмайһыңдыр, тип әрләр ине. Атайым ғүмер буйы өнһөҙ булды. Ҡустым үҫеп етеп, миндә йәшәп, белем алып, сығып китте, айырым донъяһы, ғаиләһе бар. Һеңлемә лә бар хәлебеҙсә ярҙам иттек, әле ул да кейәүҙә. Әммә улар менән дә аралашыу һалҡынса. Үҙең шылтыратмаһаң – ләм-мим!\nҮҙемдең хәҙер ғаиләм, ике ҡыҙым бар. Матур ғына йәшәйбеҙ шикелле. Иремдең, һалҡынһың, тип эсте бошорғанын иҫәпкә алмағанда. Ә ҡыҙҙарымды осондорам, тупылдатып һөйәм, һораған нәмәләрен алып ҡыуандырам. Уларҙың шуҡлыҡтарынан, йүгереп килеп мине ҡосоп алыуҙарынан йәнкәйем иреп китә.... Әсәйем беҙҙе ҡосаҡламаны ла, үҙе лә беҙҙән йылы күрмәне... Тәүҙә үпкәм ныҡ, оло тауҙай күп ине уға ҡарата! Һуң, артыҡ булғас, яратып-һөйә белмәгәс, нишләп бала тапҡандыр, тип илаған саҡтарым йыш ине. Хәҙер ҙә бала сағымды иҫләп, алҡымыма килеп тығылған мәлдәрем була... Ғәфү итәм тип тырышһам да, онота алмайым... Үҙем олоғайған һайын эсем боша. Күҙҙәренә ҡарап һорағым килә: ни өсөн мине шулай ҡыйнап үҫтерҙеләр икән? Икенсе яҡтан, улар инде олоғайҙы, тауыштарының да кәре юҡ... Һуң нисек, ҡайһылайтып ҡына күңелемде тынысландырайым? Нисек кисерергә? Өйрәтегеҙ әле... Өләсәйем, ҡартатайым бар бит, тип үҫһендәр ине алтындарым.\nДинара, 34 йәш.\nҒәфү итегеҙ, кисерегеҙ атайығыҙҙы ла, әсәйегеҙҙе лә. Әйтеүе еңел, атҡарыуы ауырмы, Динара? Бөгөнгө көндә улар менән аралашырға теләгегеҙ булыуы үҙе үк һеҙҙең ошо йүнәлештә эшләгәнегеҙҙе күрһәтә.\nИң беренсе, әйҙәгеҙ, ғәзиздәрегеҙҙең йәштәренә иғтибар йүнәлтәйек. Улар бит йәш булған, әле генә ғаилә ҡорған парҙар – ҡайҙан ғына белһен инде нисек бала тәрбиәләргә икәнен? Кем өйрәтһен уларҙы? Шунан мөмкинлектәрен дә күҙҙән ысҡындырмайыҡ. Һеҙҙе бер тотоп һөйөргә ҡара таңдан ҡара кискә тиклем колхоз-совхозда баш күтәрмәй эшләгән йәш ғаиләнең ваҡыты ла етмәгәндер, хәлдәре лә булмағандыр... Нисек булһа ла, ҡайһы бер ситуацияғыҙ хәтерегеҙгә төшөп, күңелегеҙҙе болоҡһота башлаһа, иң беренсе уларҙың “тиреһендә” булып ҡарағыҙ. Аңларға, аҡларға, атай-әсәйегеҙҙең хәленә инергә тырышығыҙ, йәғни ситтән, бөгөнгө көнөгөҙҙән уларға – үткәндәргә байҡау яһағыҙ. Ысынлап та, шул тиклем ныҡ үпкәләрлек булдымы икән әсәйегеҙҙең, атайығыҙҙың мөнәсәбәте? Улар, Динара, үҙҙәренең йөрәгендә, күңелендә ни бар – шуны биргәндер. Үҙҙәре ниндәй тәрбиә алған, ата-әсәләренән, тыуған йортонан ниндәй багаж менән сыҡҡан – һеҙгә лә сарыфламай шуны еткергәндәрҙер. Яғымлы, яҡшы һүҙҙәр ишетмәгәс, белмәгәс, ҡайҙан алып һеҙгә әйтһендәр һуң? Ошо турала уйлап алығыҙ. Атайығыҙ ҙа, әсәйегеҙ ҙә үҙҙәренсә, үҙҙәре белеп һәм аңлағанса ғына, һеҙҙе һис шикһеҙ яратҡан. Уларҙың телен аңлау кәрәк, бәлки, үҙҙәре ғүмерҙә лә яҡшы һүҙ ишетмәгәс, тап һеҙ көткән йылы-матур-яғымлы һүҙҙәр уларҙың һүҙлегендә бер ҡасан да булмағандыр. Ҡайһы берҙә ата-әсәләр тик әр менән генә үҙҙәренең балаларына һүҙ ҡуша, шул рәүешле улар тураһында ҡайғырта. Аңлайһығыҙмы, ата-әсәләр нимәһе бар – шуны бөтөн генә килеш балаһына бирә.\nБала саҡтағы үпкәләрҙе бәпләп, ғүмер буйы алып йөрөргә ярамай, һаулыҡ өсөн зарарлы. Был турала яҡын кешеләрегеҙ менән, һуң булмаҫ элек, һөйләшегеҙ. Бының өсөн бары тик һеҙ атайығыҙ, әсәйегеҙ менән күрешергә тейешһегеҙ, шулай бит? Нисек һүҙ башларға, нисек уларҙың да бинахаҡҡа күңелдәрен ҡыймаҫҡа – был турала һөйләштек инде.\nДинара, бала саҡта һеҙ һайлай алмағанһығыҙ, ә хәҙер һеҙҙең ҡулда һайлау хоҡуғы бар! Бөгөндән үпкәләмәҫкә, бала саҡ иленән ал әләм кеүек елберләп килгән “мин – яратылмаған бала”, “мин – туҡмалып үҫкән бала”, “мин шуға ла хәҙер шулаймын!” тигән уй-хистәрҙән ҡотола башлау – һеҙҙең ҡулда. Һөйләшегеҙ, аңлашығыҙ, кисерегеҙ. Һеҙгә тормош, йәшәйеш бүләк иткән иң яҡын кешеләрегеҙҙең фатихаларын алып, артабан бәхетле ғүмер итегеҙ, һылыу.


Федоровка районы сағыштырмаса йылы булһа ла, ҡырыҫ климатлы төбәктәрҙең береһе\nШулай булһа ла, яландар ваҡытында сәселгән, малдар йәйләүгә сыҡҡан. Тимәк, һабантуй йыйыр уңыштары ла бар Федоровкаларҙың.\nРайонда сәнәғәт предприятиелары, эшкәртеү тармағы юҡ тиерлек. Урындағы халыҡтың төп шөғөлө ул ауыл хужалығы. Әйтәйек, районда 770 миллион һумлыҡ тулайым продукт етештерелгән икән, уның 500 миллион һумы ауыл эшсәндәренең тырыш хеҙмәт емеше. Көндәр ямғырлы торһа ла, 52 мең гектарҙа иген һәм башҡа культуралар үҫә. Федоровка районы хакимиәте башлығы Радик Ишмөхәмәтов «Азат», «Фрунзе», «Нива» һәм «Искра» хужалыҡтарын айырыуса маҡтап телгә алды. Һабантуйҙы ауыл эшсәндәре көтөп алды. Байрамда халыҡ атҡарылған эштәрҙе барлап күңел асты, артабанғы хеҙмәткә көс-хәл алды. Һабантуй менән бергә райондың 80 йыллыҡ юбилейы ла билдәләнде.


Орган моңо гармония тойғоһо уята\nӨфө музыканттары - Башҡортостан Республикаһының атҡаҙанған а ртисы, органсы Владислав Мортазин һәм халыҡ - ара конкурстар\nлауреаты, скрипкасы Марат Ғабдуллин - ошо көндәрҙә Яр Саллы\nҡалаһында гастролдәрҙә булып ҡайтты. Улар үҙ тәьҫораттары менән уртаҡлашырға ашыға.\n- Яр Саллы ҡалаһындағы Орган залына Игорь Лерман етәкселе к итә. Ул миңә ҡушылып уйнау бәхете тейгән "Провинция" камер а оркстрының художество етәксеһе лә, - тип һөйләй Владислав Львович. - Был кеше менән эшләүе рәхәт, сөнки ул һәр бер эше н профессионалдарса башҡара. Уның залында билдәле, талантлы\nкешеләр сығыш яһаған: Владимир Спиваков етәкселегендәге "Виртуозы Москвы", актер Сергей Юрский, Александр Бородин исемендәге дәүләт квартеты, опера сәнғәте йондоҙо Любовь Казарновская, халыҡ - ара конкурстар лауреаты, пианист Денис\nМацуев... Ҡалала концерт эшмәкәрлеге йәйен дә тынмай: был ситтән килгән артистарға ғына түгел, урындағы "Провинция" оркестрына ла ҡағыла. Йәйге орган ассамблеяһы Саллыла төрлө ҡалаларҙан килгән музыканттарҙы йыя.\nҺуңғы йылда ғына мин унда алты тапҡыр булдым. Концерттар\n800 урынлыҡ Орган залында ҙур аншлаг менән үтте. Бының өсөн\nИгорь Лерманға ҙур рәхмәт!\n- Яр Саллы ҡалаһында беҙ ике концерт бирҙек. Программаға Өфөнөң Башҡорт дәүләт филармонияһында концерттар миҙгелен һә м, ярашлы рәүештә, "Орган залында йәйге кистәрҙе" ябыусы һуң ғы концертағы күп кенә әҫәрҙәрҙе индерҙек, - тип хәбәр итте Марат Ғабдуллин. - Иоганн Бах, Николаус Брунс, Вольфганг Амадей Моцарт, Антонио Вивальди, Астор Пьяцолла, Франц Шуберт әҫәрҙәрен башҡарҙыҡ...\nҒөмүмән алғанда, музыканттарҙың "күсмә" концерттары тураһында уларҙың Өфөлә Башҡорт дәүләт филармонияһында үткән концерттары буйынса фекер йөрөтөргә мөмкин. Владислав Мортазин инде нисә йыл рәттән йәйге ял осоронда филармонияның Орган залында үҙенең бик күп тыңлаусыларын йыя.\nМарат Ғабдуллинға килгәндә, ул "Йәйге орган кистәренең" әүҙем ҡатнашыусыһы. Марат Рәсәйҙә һәм сит илдәрҙә йыш\nсығыш яһай, йәш таланттарға ярҙам йөҙөнән булдырылған фонд стипендиаты ла ул.\nМузыканттарҙың оҫталығы партитураны яҡшы белеүҙә генә түгел, күҙ асып йомғансы башҡа темаға күсә белеү, "кәйефте тота алыу" һәләтендә лә күренә.\n- Органдың тәьҫир итеү көсө ҙур, Көнбайыш Европала ул юҡҡ а ғына халыҡты соборҙа йыйыусы һәм дингә ышаныу уятыусы төп\nинструмент тип һаналмай. Орган моңо кешенең аң төпкөлөнә үтеп инә һәм унда гармония тойғоһо уята, - ти Владислав Мортазин. - Скрипка - аҡыл һәм хыялды ҡуҙғытыусы тағы бер музыка ҡоралы.\nМузыканттарҙың планында - сираттағы гастролдәр. Марат Ғабдуллинды Мәскәү эргәһендә үтәсәк "Etnolight" фестивалендә\nҡатнашыу һәм аспирантураға уҡырға инеү көтә. Ә Владислав Мортазин иртәгә Швейцарияға оса, алтынсы августа артист унда\nике концерт бирәсәк. Икенсе сығышында музыкант композитор Жан Алендың уникаль тарихи органында уйнаясаҡ. Август айында\nул шулай уҡ Яр Саллы ҡалаһында гастролдәр үткәрергә, октяб рь айында башҡа музыканттар менән бергә Өфөлә концерттар миҙгелен асырғ апланлаштыра.


Һуғыш осоро балалары... | Министерство сельского хозяйства Республики Башкортостан\n» Һуғыш осоро балалары...\nҺуғыш осоро балалары...\nБөгөн Дәүләкән районы Ҡоръятмаҫ ауылынан тыл ветерандары тураһында балалары, ейәндәре яҙып алған хәтирәләрҙең береһен һеҙҙең иғтибарығыҙға тәҡдим итәбеҙ!\nФәйзуллина Рәмилә Ғатаулла ҡыҙы\nМинең өләсәйем Фәйзуллина Рәмилә Ғатаулла ҡыҙы 1936 йылдың 28 ғинуарында Әлшәй районының Ташлы ауылында тыуған. Уның бала сағы ауыр һуғыш йылдарына тура килә. Атаһын һуғышҡа алып китәләр. Ҡыҙғанысҡа ҡаршы, уға биш балаһын етем итеп, сит яҡтарҙа ятып ҡалырға тура килә. Өләсәйемә ул саҡта ни бары биш кенә йәш була. Ауылда тормош үҙ ағышына дауам итә, әммә инде икенсе төрлө, бөтөнләй элеккесә түгел.\n«Колхозда, баҫыуҙарҙа бөтә эштәрҙе лә ҡарт-ҡоролар, бала-сағалар, ҡатын-ҡыҙҙар башҡарҙы. Техника бик аҙ, шуға үгеҙ егеп, баҫыуҙарҙы һөрәләр, иген сәсәләр ине. Бар эштәрҙе лә ҡул көсө менән эшләнеләр: иген сәстеләр, утанылар, урҙылар, көлтә бәйләнеләр, уларҙы эҫкерттәргә һалдылар. Ҡыш буйына ҡатын-ҡыҙҙар шул уҡ үгеҙҙәрҙе егеп, район үҙәгенә иген ташыны. Мәктәп уҡыусыларын баҫыуҙарға ҡойолоп ҡалған башаҡтарҙы йыйырға сығара торғайнылар. Уларҙың бер бөртөгөнә лә тейергә ярамай, алһаң төрмәгә ултырталар ине. Ауылда ҡалған ҡарт-ҡоро, ҡатын-ҡыҙҙар, бала-сағалар бесән сапты, ҡый үләндәре утаны.\nКистәрен ауыл ҡатындары, ҡыҙҙар берәй йортта йыйылып, фронттағы һалдаттарға ойоҡбаштар, бейәләйҙәр бәйләне. Тамаҡтар йүнле аш күрмәне. Ас булһалар ҙа, бер кем дә эштән баш тартып торманы...»\nТүҙемһеҙлек менән көткән Еңеү көнө етә, әммә күптәргә тыуған яҡтарына һау-сәләмәт ҡайтырға насип булмай.\nМинең өләсәйем Ташлы ауылында ете йыллыҡ мәктәпте тамамлағандан һуң, Аксен аграр техникумында уҡыуын дауам итә. Унда уға поезд ҡыйыҡтарында барып йөрөргә тура килә. Дөйөм ятаҡтағы бәләкәй генә бүлмәлә һалам тултырылған ҡапсыҡтар өҫтөндә йоҡлап йөрөйҙәр.\n1957 йылда техникумды тик яҡшы билдәләренә генә тамамлаған өләсәйемде Зианчура районына эшкә ебәрәләр. Оҙаҡламай яҙмыш өләсәйемде Дәүләкән районының Ҡоръятмаҫ ауылында тыуып-үҫкән Фәйзуллин Илһам менән осраштыра һәм 1958 йылда улар өйләнешә. Килен булып төшкәндән һуң тәүге йылдарҙа өләсәйем агроном булып хемәт һала, ә 1964 йылдан алып һатыусы булып эш башлай.\nОлатайым менән улар ике ул һәм бер ҡыҙға ғүмер бүләк иткән. Хәҙер инде өләсәйем хаҡлы ялда, оло улы Илдустың ғаиләһендә бәхетле ҡартлыҡ кисерә.


Һорнай моңо менән сит ил тамашасыһын әсир иткән » Архив газеты "Йәшлек"\n– Лилиә, Австрияла һине нимә аптыратты?\n– Вена мине үҙенең матурлығы, архитектура һәйкәлдәре менән әсир итте. Кешеләре лә иҫтә ҡалды. Улар үҙҙәренең һаулығына бик һаҡ ҡарашталар, сәләмәт тормош алып баралар. Урамда һәр саҡ трико кейгән, алыҫ араға йүгереүсе кешеләрҙе – олоһонан бәләкәйенә тиклем – осратырға мөмкин. Тағы ла шуныһы ҡыҙыҡ: Австрияла йәшәүселәр туристар фотоға төшкәндә ҡамасауламай, туҡтап көтөп тора. Бик тәртипле кешеләр.\n– Австрияға барғанда, юлда ниндәй иҫтә ҡалырлыҡ нәмәләр күрҙегеҙ?\n– Беҙ автобуста барҙыҡ. Виноград плантацияларын күрҙек, уларҙың яҡшы тәрбиәләнеүе күҙгә ташланып тора. Яландарҙа болан көтөүҙәре йөрөй, урман ҡуяндары һикерешә. Тәбиғәткә һаҡсыл ҡараштары күренеп тора. Йорт түбәләрендә йөрөүсе ҡауҙыларҙы ла күрҙек. Баҫыуҙары ҙур түгел, әммә крәҫтиәндәрҙең хәстәрле ҡулдары менән эшкәртелгән.\nАуылдар үҙҙәренең ныҡлығы менән һоҡландырҙы. Йорт-ҡаралтылар таштан эшләнгән, ә ишек алдары мотлаҡ рәүештә матур итеп биҙәлгән. Матур-матур сәскәләр, декоратив ҡыуаҡтар, хатта скульптуралар ҙа бар. Чехияла беҙ бәләкәй бер ҡаланың ҡунаҡханаһында туҡтаныҡ. Кисен һәм төндә урамдағы тынлыҡ аптыратты. Баҡтиһәң, йәштәр бында, ҡулдарына һыра тотоп, ҡысҡыртып музыка ҡуйып, урам буйлап йөрөмәй икән. Улар бер-береһенең өйөндә йыйыла. Һыраны ата-әсәләр үҙҙәре самаһын белеп кенә алып бирә. Бында тыныс, күңелгә рәхәт. Беҙ үҙебеҙҙең йәштәрҙе иҫкә төшөрөп, әсенеп ҡуйҙыҡ.\n– Веналағы көндәрегеҙ нисек үтте?\n– Тәүге көндә Венаның иҫтәлекле урындары буйлап йөрөнөк, данлыҡлы архитектура һәйкәлдәре менән таныштыҡ. Икенсе көндә сығыш яһаныҡ. Рус, башҡорт, татар йырҙарын башҡарҙыҡ, Башҡортостандың төрлө райондарында яҙҙырып алынған халыҡ көйҙәрен уйнаныҡ. Тамашасылар айырыуса «Күк күгәрсен» көйөн үҙ итте. Мин ике көй – башҡорт һәм татар көйҙәрен башҡарҙым.\n– Сығыш яһағанда тулҡынландыңмы?\n– Сығыш яһауға өйрәнеп бөткәнмен инде, шуға ла тыныс ҡына уйнаным.\n– Жюри сығышығыҙҙы нисек баһаланы?\n– Уйыныбыҙҙы бик йылы ҡабул иттеләр. Оҫталығыбыҙҙы, кәйефебеҙҙе, рухыбыҙҙы тойҙо, аңланылар. Сығыш алдынан уҡытыусыбыҙ Ирина Петровна Рәхимова ошондай ҙур сәхнәлә сығыш яһауыбыҙҙың бөтә мәртәбәһен аңлатып бирҙе. Беҙ иңебеҙҙә ниндәй ҙур яуаплылыҡ ятҡанын аңланыҡ һәм Башҡортостаныбыҙ халыҡтарының юғары мәҙәниәтен лайыҡлы күрһәтеү өсөн ҡулыбыҙҙан килгәндең барыһын да эшләнек.\nУңышлы сығыш яһауыбыҙ киләсәккә лә өмөттәр уятты, ышаныс өҫтәне. Европаның мәҙәни Мәккәһе – Венаны күреүем, шундай ҙур сәхнәлә сығыш яһап, еңеү яулауым менән бик бәхетлемен. Етәкселәрем Рәүил Рәхимов менән Ирина Рәхимоваға, был сәфәрҙе ойоштороусыларға рәхмәтем ҙур.\n– Әңгәмә өсөн рәхмәт, Лилиә! Уңыштар!\nавторы: admin | 12 марта 2013 | | Фекерҙәр (0)\nБеҙҙең урам, матур урам\nБеҙҙе бында үҙ кеше итеп ҡабул иттеләр. ...\nБашҡортостан уҡытыусылары –\n«Европаны хайран иттек»


Боронғо биҙәүестә – йыл иҫәбе » Башкортостан кызы\nЭлекке замандарҙа башҡорт халҡының тормошонда һәр эштең, сараның һәм ваҡиғаның үҙ мөҙҙәте булған. Ата-бабаларыбыҙ ваҡыт һанап йәшәгән. Ҡанбабаларыбыҙ ҡасан үҙ календарын булдырған икән һуң?\n«Урал батыр» эпосы башында Йәнбикә менән Йәнбирҙенең дүрт яғын диңгеҙ уратҡан ергә үҙҙәренең ҡайҙан, ниндәй ваҡытта килеп йәшәй башлауын онотоуы, ауырыу-һыҙлау күрмәйенсә, үлем барын белмәйенсә ғүмер итеүе тасуирлана. Эпос аҙағында иһә Уралдың үлеменән һуң уның ҡатыны Һомай Урал гүре – данлы тауға бер килгән, ти, киткән, ти, тип бәйән ителә һәм Урал тауҙарына үҙ артынан эркелтеп ҡош-ҡорт, йәнлек эйәртеп алып килеп, тормош ҡото биреүе һүрәтләнә: «Һомайға эйәреп Уралда ҡош-ҡорт, йәнлек тулған, ти. Ҡатил тоҡомо үгеҙе үҙе башлап эйәртеп… бар тоҡомон йыйған, ти, ул да Уралға килгән, ти… Аҡбуҙат та, ил гиҙеп, йылҡы тоҡомон йыйып… барын алып килгән, ти. Шул йәнлектәр, ҡош-ҡорттар килеү көнө кешегә ай, йыл һанап белеүгә исем булып киткән, ти».\nКалендарь, ваҡыт иҫәбе барлығы бөтә башҡорт ҡобайырҙарында ла телгә алына. Мәҫәлән, «Аҡбуҙат»та: «Һәүбән йыл, ай, көн һанап үҫкән», – тиелә. «Мәргән менән Маянһылыу»ҙа бындай юлдар бар: «Ғүмер һанап, йылын да алты айын ҡыш итә, алты айын йәй итә. …Ай менән көндөң үлгәне – тонйорап барып батҡаны. Ҡара ерҙең үлгәне – ҡар аҫтында ҡалғаны…»\nШулай итеп, йыл әйләнәһе алты ай йәйгә, алты ай ҡышҡа бүленгән була. Өләсәйем дә йыл һайын бер үк ваҡыттарҙа: «Йәйге селләгә сыҡтыҡ… Ҡышҡы селләгә сыҡтыҡ…» – тип әйтә торғайны. Ул: «Борон яңы йылға бер аҙна алдан әҙерләнә башлағандар», – тип һөйләй ине. Йыл 360 көндән торған, быға инмәгән 5-6 көнө Яңы йыл туйына әҙерлек көндәре һаналған. Йылдың беренсе айында тәүге байрам – Ҡарға туйы, унан Һәүбән туйы үткәрелә, йәйләүгә сығыу ваҡыты, йәйләүҙән ҡайтыу мәле – бына шулай көндәр, айҙар, йылдар һанап, ғүмер уҙа.\nБашҡорт ғаиләһендә тормош тәртибе менән ҡатын-ҡыҙ идара иткән, һәммәһендә календарь булған. Календарҙы биҙәүес яһап, түшкә тағып йөрөгәндәр. Биҙәүестәге алты япраҡлы биш сулпы айҙың 30 көнөн аңлатҡан. Ситтәге – уң һәм һул яҡтағы сулпылар йәйҙең алты, ҡыштың алты айын, ә улар беркетелгән ике көмбәҙ йәй менән ҡышты сағылдырған. Көмбәҙҙәр күлдәктең яғаһына тегелгән һәм бер-береһенә ҡаптырғыс менән эләктереп ҡуйылған.\nXVIII быуатта, иҫәбе-хисабы булмаған фажиғәләрҙе кисереп, халҡым биҙәүес яһаусы оҫталарын – зәргәрселәрен, зәргәр сәнғәтен юғалта һәм традицион биҙәүестәр эшләү мөмкинлегенән яҙа. Йәйләүгә сығыу, ҡоролтай, йыйын, Һәүбән туйы кеүек халыҡ сараларын үткәреү тыйыла, ғәҙәти тормош көйө боҙола һәм календарь тәғәйенләнеше лә юҡҡа сыға. Ләкин йолалар һәм халыҡ ғилеме хаҡында хәтер үлемһеҙ – башҡорт ҡатындары биҙәүес-календарь тағыуын ташламай. Үҙ биҙәүестәрен яһауҙан мәхрүм ата-бабаларыбыҙ диндәш күрше халыҡтарға мөрәжәғәт итә. Икенсе халыҡ, башҡа мөмкинлектәр биҙәүестәрҙә лә сағыла: XIX быуат Ҡазанда сымды үреп биҙәүестәр эшләү оҫталығы алға киткән дәүер һанала. Башҡорт зәргәрселәренең биҙәүестәре иһә ҡойоп яһалған була.\nБеҙҙең өләсәйҙәр XX быуатта ла «календарь» тағыуын дауам итә. XX быуат уртаһына инде биҙәүестәрҙе тамам юғалталар. Коллективлаштырыу башланғас, 1931 йылда көмөш әйберҙәр тракторҙар етештереүгә түләү өсөн тартып алына. Ҡалған көмөш биҙәүестәр Бөйөк Ватан һуғышы йылдарында «Бөтәһе лә фронт өсөн, бөтәһе лә еңеү өсөн!» өндәүе аҫтында Оборона фондына йыйыла.\nӨләсәйҙәр менән күпме ҡиммәтле мәғлүмәт тарих төпкөлөнә китеүен иҫкә төшөрһәм, йөрәгем һыҙыла. Ләкин, фажиғәле тарихи ваҡиғаларға ҡарамаҫтан, улар быуаттар аша боронғо ғөрөф-ғәҙәттәребеҙҙе, йолаларыбыҙҙы, мәҙәниәтебеҙҙе һаҡлап ҡалыуға өлгәшкән. Дәүләт тарих музейының археология ҡомартҡылары фондында башҡорт традицияларында эшләнгән биҙәүес-календарҙың бер өлөшө бар. Әйтеүҙәренсә, сулпыға 1000 йыл. Биҙәүес-календарь таҡҡан башҡорт ҡатындарын 1870 йылдарҙа Ырымбур губернаһында Австриянан килгән фотограф Карл Фишер төшөрөп алған. Рәсәй Фәндәр академияһы Өфө ғилми үҙәгенең Этнология һәм археология институты музейында асыҡ күргәҙмәлә башҡорт биҙәүес-календары һаҡлана. Бындай биҙәүестәрҙең сулпылары, өлөштәре булһа ла, бөгөн дә күп башҡорт ғаиләләрендә барҙыр. Был ҡомартҡылар ҡалмаған ғаиләләрҙә лә улар хаҡында ҡәҙерле иҫтәлек йәшәй, тип уйлайым.\nТеги: Биҙәүестәр Милли биҙәк


Башҡортостан юлдаш телевидениеһы яңы «Республика LIVE» проектын башлай // Йәмғиәт | новости башинформ.рф\n12:14, 15 ноября 2018 Йәмғиәт\nБашҡортостан юлдаш телеканалы яңы проект башлай: «Республика LIVE». Телевизион тапшырыуҙың тәүге сығарылышы кесаҙна, 15 ноябрҙә, киске сәғәт 10-да эфирға сыға.\nБыл – Башҡортостан телевидениеһы өсөн үҙенсәлекле проект. Тамашасылар тәүге тапҡыр республика етәксеһенең кадр артында ҡалған эше менән таныша ала. Ижади төркөм Башҡортостан Башлығы вазифаһын башҡарыусыны республика ҡалалары һәм райондары буйлап эш сәфәрҙәрендә оҙатып йөрөй. Ҡағиҙә булараҡ, телевидениела бындай сәфәрҙәр яңылыҡтар сығарылышында яҡтыртыла һәм бик аҙ мәғлүмәтте үҙ эсенә ала. «Республика LIVE» программаһында төбәк башлығының эше киңерәк форматта һәм икенсерәк яҡтан күрһәтелә: Радий Хәбиров халыҡ менән нисек, нимә хаҡында аралаша, урындағы чиновниктарға ниндәй бурыстар ҡуя, республика буйлап сәфәрҙән һуң ниндәй һығымталар яһай. Ошо һәм башҡа һорауҙарға республика етәксеһе проектты алып барыусы Елена Прочаковская менән аралашыу барышында яуап бирә.\n«Радий Хәбиров эш башлауының тәүге көндәренән алып халыҡ менән үҙ-ара эш итеү өсөн барлыҡ аралашыу төрҙәрен файҙаланыуҙы маҡсат итеп ҡуя. Телевидение бөгөн ныҡ талап ителгән мәғлүмәт алыу ысулы булып тора. Ләкин Башҡортостан башлығы вазифаһын ваҡытлыса башҡарыусының ҙур интервью бирергә ваҡыты юҡ – урындарҙа уның иғтибарын талап иткән киҫкен мәсьәләләр байтаҡ, – тип һыҙыҡ өҫтөнә ала республика башлығының матбуғат секретары Фәнүр Йәғәфәров. – Шуның менән бергә беҙ төбәк етәксеһе менән аралашыуға ихтыяж булыуын аңлайбыҙ. Был республика халҡының социаль селтәрҙәге хәбәрҙәренең күп булыуынан да күренә. Шуға күрә «Республика LIVE» – әлеге ваҡытта иң ҡулай проект».\n«Республики LIVE» тапшырыуының тәүге сығарылышы Радий Хәбировтың республиканың төньяҡ-көнсығышына сәфәренә бағышланған.


Өфө янында йөҙҙәрсә кеше йортһоҙ ҡалыуы ихтимал - Bash.News\nӨфө янында йөҙҙәрсә кеше йортһоҙ ҡалыуы ихтимал\nӨфө янында йөҙҙәрсә кеше йортһоҙ ҡалыуы ихтимал https://bash.news/news/108711_f_yanynda_jrs_keshe_jorto_alyuy_ixtimal\n29 окт 2019, 22:18\n«Булгаков дачалары» клуб ҡасабаһынан ер участкалары, торлаҡ һатып алыусылар документтар рәсмилләштереүҙә ҡаршылыҡтарға юлыҡҡан. Проблема Өфө районы хакимиәте, Росреестр һәм прокуратура араһында суд процестары барыуға бәйле. Биләмәлә мөлкәт ҡулланыуға сикләүҙәр һалынған. БСТ каналы хәбәрсеһе Гөлназ Хәйбуллина дауам итә.\n«Булгаков дачалары» дүрт йыл элек күтәртелә башлай, биләмә баш ҡаланан алыҫ түгел, шуға тиҙ үҫешә. Әммә бөгөн ярты меңгә яҡын участка хужаһын бер проблема борсой – ер тәғәйенләнеше ауыл хужалығы төрөнә үҙгәртелеүе ихтимал.\nӘле был урын рәсми рәүештә «баҡсасылыҡ ширҡәте» булараҡ файҙалана. Урамдарға ут үткәрелгән. Электр энергияһы ярҙамында урындағы халыҡ йорттарын йылыта. Күптәр бында өсөнсө ҡышын ҡаршыларға әҙерләнә. Шул уҡ ваҡытта һәр кемдең күңелендә борсоуло уйҙар. Башҡортостандың контроль-иҫәп палатаһы һәм прокуратура ерҙе ҡулланыуҙа етешһеҙлектәр табыу сәбәпле - суд процестары бара. Участкаларҙы файҙаланыуҙа сикләүҙәр бар.\nҠола ялан урында хәҙер бер нисә урам йорт төҙөлгән. Ә бит быға тиклем биләмә ауыл хужалығы тәғәйенләнешендә булған. Сәсеүлек эштәре күптән башҡарылмағанға күрә, ул генераль план буйынса киләсәктә баҡсасылыҡ менән шөғөлләнеүгә яраҡлы тип һаналған. Был турала район хакимиәте тарафынан ерҙең хоҡуҡи ҡулланыусыһына ҡала төҙөлөшө регламентынан өҙөмтә бирелә. Урындағы етәкселек билдәләүенсә, ерҙең тәғәйенләнешен үҙгәртеүҙә бер ниндәй закон боҙоу булмаған.\nМария Сафина, Өфө районы хакимиәтенең хоҡуҡи тәьминәт һәм ер мөнәсәбәттәре бүлеге етәксеһе: “Ерҙең хоҡуҡи ҡулланыусыһына бирелгән өҙөмтәгә район прокуратураһы дәғүә белдерҙе. Башҡортостандың юғары суды ҡарары буйынса эш яңынан Өфөнөң Совет районы судына ҡайтарылды. Киҫкен хәлгә нөктә ҡуйылмаған. Киләһе ултырыш 8 ноябрҙә үтәсәк”.\nАлександр Алексеев, Өфө районы прокуроры вазифаһын башҡарыусы: “2014-2015 йылдарҙа шәхси мөлкәткә ике ер участкаһы алына. Дөйөм майҙаны – 75 гектар. Артабан биләмә законһыҙ рәүештә «баҡсасылыҡ ширҡәте» статусына ала, участкаларға бүлеп, һатыла. Быға бәйле прокуратура тарафынан кадастр палатаһы һәм Росреестрға ла дәғүәләр белдерелде. Әлегә суд ҡарары иғлан ителмәгән”.\nХәйер, быға тиклем суд процестары гражданлыҡ-хоҡуҡи яҡтан ҡаралһа, хәҙер административ-хоҡуҡи йүнәлештә тикшереләсәк. Участка хужалары билдәләүенсә, был үҙгәрештең ыңғай яғы ла бар. Дәғүә белдереү ваҡыты үткән. Шулай ҙа һуңғы ҡарар - судта иғлан ителәсәк. Иртәгәһе өсөн борсолоусыларҙы аңларға мөмкин.\nРайон хакимиәте етәкселеге ширҡәттә йәшәүселәр менән осрашып, ер тәғәйенләнешен үҙгәртмәй һаҡлап ҡалыу – тәүмаҡсат булыуын билдәләне. Судта еңеп сығыу өсөн юридик яҡтан аныҡ механизмдар ҡулланыласаҡ. Өфө янындағы биләмә тиҙ үҫешә, шуға бындай киҫкен осраҡтарҙы башҡа булдырмау бурысы ла ҡуйылған.\nРеспубликала йылылыҡ өсөн хаҡ арта\n16:20, 20 ноя\nИхаталарҙы төҙөкләндереү сифатлы башҡарылырға тейеш!\nБашҡортостанда юл соҡорҙарын ямау бүленгән аҡсаның бер өлөшө һөҙөмтәһеҙ тотонолған\n11:00, 15 ноя\nӨфөлә ике йөҙгә яҡын өлөшсө Глумилин урамындағы күп ҡатлы йорттоң файҙаланыуға тапшырылыуын көтә\n22:28, 14 ноя\nМөлкәттә фатир бар, әммә унда йәшәү мөмкин түгел\n08:43, 14 ноя


Мәғариф » Страница 5 » "Йәшлек" гәзите\nГазета "Йәшлек" » Новости » Мәғариф » Страница 5\nНовости / Мәғариф // 2-08-2016, 22:15\nҠайһы берәүҙәр, бәхетле булғың килһә, исемеңде алмаштыр, тиҙәр. Был тормошта өлгөрөргә тырышып күпме йүгерһәң, тырышһаң да, донъяң алға бармай, аҙым һайын уңышһыҙлыҡ көтөп тора, уңыш арты менән боролған кеүек икән, бәлки, ул исемегеҙгә бәйлелер? Кеше үҙенең исемен алмаштырып, яҙмышты үҙе яҙа ла икән, баҡһаң. Исем дә, фамилия ла мәғәнәле, яңғырауыраҡ булһа, көс, энергия бирә, имеш....\nТелһөйәр, илһөйәр, моңһөйәр, ҡыҫҡаһы, шәп балалар барыһы ла – “Йәйләү”ҙә\nНовости / Мәғариф // 18-07-2016, 22:00\nЭҫе миҙгелдең ҡыҙған һәм ҡыҙҙырған, ямғырға, дауылға бай осоро. Иң рәхәте, моғайын, балаларғалыр – каникул көндәре күп әле. Улар теләгәнсә ял итә: ҡаланыҡылар – ауылға, ауылдыҡылар – ҡалаға бара, тигәндәй.\nОшо арала “Йәйләү” лагерында булырға тура килде. Исеменән үк күренеүенсә, ул – милли рухта ойошторолған ял урыны. Билдәле педагог, яҙыусы, йәмәғәт эшмәкәре Мәрйәм Бураҡаева башланғыс һалған уға, хәҙер Мәғариф министрлығының ҡанаты аҫтына алынған. “Йәйләү” күп йылдар инде республикабыҙҙың һәм күрше өлкәләрҙәге аҫаба башҡорттарҙың, Рәсәйҙең төрлө төбәгенә сәселеп йәшәүсе милләттәштәребеҙҙең рухлы балаларын бер урынға туплай.\nӘле Әлшәй районында эшләүсе лагерҙа башҡорт теле һәм әҙәбиәте буйынса олимпиадаларҙа, тыуған яҡты өйрәнеүгә арналған конкурстарҙа, төрлө юҫыҡтағы ижади һынауҙарҙа еңеп сыҡҡан малай һәм ҡыҙҙар ял итә.\nНовости / Мәғариф // 30-06-2016, 11:52\nМультиварка бала аҙыҡтарын бешереү өсөн дә уңайлы. Бында бешкән аҙыҡ барлыҡ файҙалы микроэлементты һәм витаминды һаҡлай. Артыҡ майларға ла кәрәкмәй, аш-һыу ҡоро түгел, ә һутлы булып бешә. Майҙы аҙыҡ бешеп сыҡҡас өҫтәргә мөмкин....\nНовости / Мәғариф // 30-06-2016, 11:42\nТабип балағыҙға яҫы табанлылыҡ диагнозы ҡуйһа, хафаға ҡалмағыҙ. Табан өс йәшкә тиклем формалаша ғына әле, ә инде үксә тышҡа сығып кәкрәйһә, борсолорға урын бар!\nБалағыҙҙы бишектән тәрбиәләгеҙ\nНовости / Мәғариф // 29-06-2016, 11:49\nӘҙәм затының йомшаҡ яҡтары бар. Ни хәтлем генә үҙен хайуандар донъяһынан айырырға тырышһа ла, башҡа имеҙеүсе заттар кеүек, ләззәт-рәхәтлек эҙләй. Быға ирешеү өсөн һәр кеше үҙ юлын таба, аҡылы үҫеп етмәһә, осраҡлы хәлдә, аҡылы етһә, әүҙем рәүештә үҙе һайлай....\nНовости / Мәғариф // 18-04-2016, 11:32\nСермән балалар йорто тәрбиә учреждениеһы булып ҡаласаҡ...\nАлда – Берҙәм дәүләт имтиханы\nЯңылыҡтар таҫмаһы / Мәғариф // 11-03-2016, 12:08\n22 мартта Баш ҡортостан Мәғарифты үҫтереү институтының төбәк мәғлүмәт эшкәртеү үҙәге етәксеһе Рөстәм Рәмов менән Берҙәм дәүләт имтиханы – 2016 кампанияһы хаҡында тура бәйләнеш ойоштороласаҡ.\nБыйыл ниндәй яңылыҡтар көтөлә? Республика мәктәптәре һынау тоторға әҙерме? БДИ-ға ҡағылған һорауҙар буйынса көндөҙгө сәғәт 2-нән 4-кә тиклем 273-46-38 номерына шылтыратып, яуаптар алығыҙ....\nИл ҡәҙерен белгәндең башы ҡәҙерле булыр\nМәғариф / Хәтер // 5-02-2016, 15:46\nБаймаҡ районының Өмөтбай ауылынан Айҙар Мәжитовҡа бына ниңә һәүетемсә генә мәктәптә эшләп, пенсияға ҡәҙәр тыныс ҡына йәшәп ятмаҫҡа, ти? Юҡ, уға барыһынан да күберәк кәрәк! Күберәк балаларҙы тарихҡа ылыҡтырырға, уҡыусыларға күберәк белем биреп ҡалырға, күберәк эшләргә, күберәк эҙләнергә, күберәк уҡырға… Туҡмағы ла күберәк эләгә инде ул был осраҡта, әммә һоҡланыу, ихтирам, маҡтауҙарҙан да мәхрүм ҡалмай. Ҡайһы ваҡытта ғәҙеллек үҙенең донъяла барлығын иҫкә төшөрөп, ана шулай уянып китһә, беҙҙең өсөн икеләтә ҡыуаныс, оло байрам етә. Һәр хәлдә, гәзитебеҙгә матур, бай йөкмәткеле мәҡәләләр яҙып торған тарих уҡытыусыһы Айҙар Рәис улына «Башҡортостан Республикаһының атҡаҙанған уҡытыусыһы» исемен биргәндәрен ишеткәс, дуҫыбыҙ өсөн мең ҡыуандыҡ. Сөнки ла-йыҡ-лы! Был мөләйем кеше үтә ябай, сабыр ҙа күренер тәү ҡарамаҡҡа. Әммә йөрәге уның – ярһыу арғымаҡ! Ә хислелеге ун шағирыңа торорлоҡ!...\n“Фән – ул арбаусы көскә эйә мөғжизәле донъя”\nНовости / Мәғариф // 5-02-2016, 14:15\nИлгиз Варис улы үҙенең ғилми эшен орхидеяларға бағышлаған. Башҡортостанда уларҙың 37 төрө иҫәпләнә. Уларҙы, үҫемлектәр донъяһының аристократтары, тип йөрөтәләр. Был үҫемлекте өйрәнеү ғалимдар араһында ҙур дәрәжәгә һанала. Рәсәйҙә, мәҫәлән, йөҙләгән ғалим ошо йүнәлеште һайлаһа, шуларҙан өс-дүрт кеше генә докторлыҡ диссертацияһы яҡлаған. Ошо иҫәптә Сибай институты ғалимының булыуы – беҙҙең өсөн оло ғорурлыҡ.\nБының серен ул Башҡортостанда фәндең ныҡлы үҫешеүендә күрә:\n– Республикабыҙҙа фәнгә иғтибар ҙур, беҙҙә ғилми мәктәптәр, ғилми етәкселәр көслө. Ғөмүмән, фән менән шөғөлләнеү өсөн мөмкинлектәр күп. Урал аръяғында Сибай институтының булыуы ғына ла бик яҡшы. Ирәндек, Ҡырҡты, Көркәк тауҙарына экспедицияларға сығабыҙ. Беҙҙең институт студенттарынан ғына 15 – 17 йыл эсендә биология фәне буйынса 50-нән ашыу фән кандидаты әҙерләнгән....\nНовости / Мәғариф // 29-01-2016, 17:01\n“Йыл уҡытыусыһы” конкурстарын үткәргәндә баһалама ағзаларын иллегә-илле нисбәтендә юғары уҡыу йорттары һәм мәктәп уҡытыусылары араһынан һайлап ҡуйыу һәйбәт булыр ине....


Һөнәри байрамығыҙ менән! // Сәйәсәт | новости башинформ.рф\n17:28, 12 марта 2009 Сәйәсәт\nРеспублика Президенты Федераль яза башҡарыу хеҙмәтенең БР буйынса Баш идаралығы коллективын иҫтәлекле ваҡиға — 12 мартта билдәләнгән Рәсәйҙә яза башҡарыу хеҙмәтен ойоштороуҙың 130 йыллығы менән ҡотланы. Ҡотлауҙа шулай тиелә:\n"Федераль яза башҡарыу хеҙмәтенең Башҡортостан Республикаһы буйынса Баш идаралығының хөрмәтле хеҙмәткәрҙәре! Һеҙҙе иҫтәлекле ваҡиға — Рәсәйҙә хеҙмәтегеҙ ойошторолоуҙың 130 йыллығы менән ихлас ҡотлайым!\nХоҡуҡ һаҡлау органдарында енәйәт-башҡарыу системаһы социаль әһәмиәтле, үҙенсәлекле бурысты үтәй. Һеҙҙең хеҙмәт тәфтиш органдары һәм судтар эшмәкәрлегенең үҙенә бер төрлө йомғағы булып тора. Был системаның төп бурысы — йәмғиәтте енәйәтселәрҙән ышаныслы һаҡлау ғына түгел, шулай уҡ ҡасандыр закон боҙғандан һуң төҙәлеү юлына баҫҡандарға реаль ярҙам күрһәтеү ҙә ул. Бөгөн яза башҡарыу учреждениеларының дөйөм танылған халыҡ-ара стандарттарға ярашлы эшмәкәрлеге — реаль хоҡуҡи дәүләт һәм граждандар йәмғиәте формалашыуының мотлаҡ шарты.\nБашҡортостан етәкселеге енәйәт-башҡарыу системаһы подразделениеларына һәр саҡ ҙур иғтибар бирә. Республикала хөкөм ителеүселәрҙе туҡландырыуҙы һәм ҡарау шарттарын, уларға медицина тәьминәтен һәм белем биреүҙе яҡшыртыу буйынса ҙур эш башҡарылды.\nЯза башҡарыу системаһы подразделениелары хеҙмәткәрҙәренең ҙур физик һәм психологик көсөргәнеш менән бәйле яуаплы хеҙмәте юғары баһаға лайыҡ. Көнөн-төнөн һеҙ ҡулығыҙға ҡорал тотоп холоҡ төҙәтеү учреждениеларын һаҡлауҙы тәьмин итәһегеҙ, енәйәттәрҙе фаш итеүҙә эске эштәр органдарындағы коллегаларығыҙ менән әүҙем эш алып бараһығыҙ.\nРеспубликалағы енәйәт-башҡарыу системаһының махсус тәғәйенләнештәге отрядтары һәм башҡа хеҙмәткәрҙәре күп тапҡырҙар Төньяҡ Кавказдағы контртеррористик операцияларҙа лайыҡлы ҡатнашты. Күптәр хәрби наградаларға лайыҡ булды.\nКүп меңлек коллективығыҙ Ватанға хеҙмәт итеүҙең изге йолаларын һаҡлап ҡалыр һәм тулыландырыр, тыуған Башҡортостанда тотороҡлолоҡҡа һәм социаль тыныслыҡҡа булышлыҡ итер, тип ышанам.\nҺеҙгә ныҡлы һаулыҡ, тыныслыҡ һәм бәхет, еңел булмаған хеҙмәтегеҙҙә уңыштар теләйем!\nТеги: президент, ҡотлау


Баймаҡ арғымаҡтары һынатмай » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Спорт һәм туризм » Баймаҡ арғымаҡтары һынатмай\nБаймаҡ районы — республикала йылҡысылыҡ тармағын үҫтереү буйынса тәүге урында тора. Район йылҡы һаны, ҡымыҙ етештереү буйынса ғына түгел, башҡорт тоҡомло атының генофондын һаҡлап ҡалыусы берҙән-бер төбәк булараҡ та билдәле.\n2016 йылда районда ат биатлоны буйынса спорттың яңы төрөнә нигеҙ һалына, баймаҡтар тәүгеләрҙән булып төрки халыҡтар араһында киң таралған “Ылаҡ” уйынын йәйелдерә. Район командаһы Ҡырғыҙстанда ойошторолған Бөтә донъя күсмә халыҡтары уйынында Рәсәй һәм Башҡортостан намыҫын яҡлап ике тапҡыр ҡатнаша һәм оло еңеүҙәр яулап ҡайта.\nҺуңғы йылдарҙа Баймаҡ арғымаҡтарының даны Башҡортостанға ғына түгел, хатта Рәсәй кимәленә танылды. Шәхси хужалыҡтарҙың сабыш аттары һәм юртаҡтар Өфөнөң “Аҡбуҙат”, Силәбе, Ырымбур өлкәләрендә үткәрелгән ярышта даими ҡатнаша һәм һәр саҡ еңеүсе булып таныла.\nӨфөнөң “Аҡбуҙат” ипподромында республиканың 100 йыллығына арналған “Терра Башҡортостан” исемле ат-спорт турнирында ла район арғымаҡтары һынатманы. Баймаҡ район хакимиәте кубогына үткәрелгән бәйгелә 11 ат ҡатнашты. Беренселәрҙән булып финишҡа Бүләк ҡушаматлы атта Сергей Айсенов (ат хужаһы- Радмир Ирназаров) килде. Артабанғы урындарҙы Рәзиф Әхмәров (Рим Әхмәров) менән Данис Биктин (Барис Миннибаев) бүлеште.\nБаймаҡ районы хакимиәте вазифаһын башҡарыусы Фәнис Әминев еңеүселәрҙе ҡотлап: “Турнирҙың финалына тиклем әле ваҡыт бар, беҙ унда ла Баймаҡ арғымаҡтарының иң шәп икәнлеген күрһәтә алырбыҙ,тип ышанабыҙ. Мин еңеүселәрҙе ҡотлайым һәм улар менән ғорурланам!” — тине.\nШулай уҡ сарала ауыл хужалығы продукцияларын етештергән хужалыҡтарҙың бай күргәҙмәһе эшләне. Бында ла Баймаҡ оҫталарының бай экспозицияһы барыһын да хайран итте.\nҠымыҙ һәм башҡорт аты күптән инде райондың брендына әүерелгән. Әйткәндәй, төбәктә тәүгеләрҙән булып асылған бейә һөтөн киптереү цехы ла Баймаҡта урынлашҡан.\nФото: Баймаҡ районы хакимиәте сайтынан


Материалы за 21.06.2013 » "Урал" гәзите\n21-06-2013, 15:01 / Сәйәсәт\nАңлатыу эшен башланыҡ\nБелоретта ла ҡала Советы депутаттарын һайлау 8 сентябрҙә үтәсәк, тине территориаль һайлау комиссияһы рәйесе Надежда Горбатова. - Әлеге ваҡытта хоҡуҡи мәғлүмәт әҙерләнә, тиҙҙән уны район хакимиәтенең сайтына ҡуясаҡбыҙ. Унда һайлауға ҡағылышлы бѳтә мәғлүмәт буласаҡ. Кәрәкле документ ѳлгѳләре, аңлатмалар, комментарийҙар һайлаусыларға ла, буласаҡ кандидаттарға ла файҙалы булыр. 20 депутат мандатына дәғүә итәсәк кандидаттарҙан документтар ҡабул итергә әҙербеҙ. Белорет ҡалаһында 50 меңдән ашыу кеше йәшәй. Һайлау кѳнѳ улар ѳсѳн 28 участкала һайлау комиссияһы эшләйәсәк....


Һаулыҡ һаҡлау » Страница 13 » "Йәшлек" гәзите\nГазета "Йәшлек" » Новости » Һаулыҡ һаҡлау » Страница 13\nНовости / Һаулыҡ һаҡлау // 14-10-2017, 11:07\n- Ҡолаҡҡа бешкән сөгөлдөр һуты йәиһә һуған һуты тамыҙырға.\n- Бер литрлыҡ банкаға кипкән туҡранбаш (клевер) үләне һалып, өҫтөнә араҡы ҡойоп, 12 көн ҡараңғы урында төнәтергә. Төнәтмәне өс ай буйы төнгөлөккә берәр ҡалаҡ эсергә. Һуңынан бер аҙ туҡтап торорға ла, йәнә дауалау курсын ҡабатларға мөмкин. Туҡранбашты сәй урынына бешереп эсергә лә мөмкин. Ул баш ауыртыуын баҫа, ҡан баҫымын төшөрә, гемоглобинды күтәрә.\nҠыр кесерткәненең файҙаһы тейҙе\nНовости / Һаулыҡ һаҡлау // 11-10-2017, 12:59\nАяҡ тамырҙары атеросклерозынан ҡыр кесерткәне ярҙам итә. Бының өсөн ике ус яҡшы итеп йыуылған яңы кесерткән тамыры, һабағы һәм япрағын алырға һәм 5 литр һалҡын һыу ҡойоп төнәтергә. Иртәгәһенә шуны ҡайнатып сығарып, аяҡты тығып ултырырлыҡ температураға еткәнсе һыуытырға. Аяҡтарҙы шул һыуҙа 20 минут тоторға. Кесерткәнен алмағанда төнәтмәне ике-өс тапҡыр ҡулланырға мөмкин. Кипкән кесерткән тамыры ла ярай. Шулай уҡ файҙаһы тейә.\nЙүтәлдән нисек ҡотолорға?\nНовости / Һаулыҡ һаҡлау // 8-10-2017, 15:52\n- 2 ҡалаҡ иҙелгән һарымһаҡты 100 грамм аҡ майға ҡушып болғатығыҙ. Ошо май менән төнгөлөккә аяҡ табандарын майлағыҙ, ойоҡбаш кейегеҙ. Был дауа тиҙ арала ярҙам итә.\nНовости / Һаулыҡ һаҡлау // 6-10-2017, 15:38\nМиңә йөрәктең һул ҡарынсаһының гипертрофияһы тигән диагноз ҡуйҙылар. Был сир хаҡында тәүге тапҡыр ишетәм. Ул нимәнән барлыҡҡа килә һәм нимәһе менән хәүефле? Ғөмүмән, нисек дауаланырға һәм һаҡланырға?\nАрҡалағы шеште нимә эшләтергә?\nНовости / Һаулыҡ һаҡлау // 2-10-2017, 08:00\nМиңә 47 йәш. Арҡамда ҡалаҡ һөйәге тирәһендә ниндәйҙер бер шеш барлыҡҡа килде. Бер тапҡыр операция эшләтеп, алдырғайным, яңынан үҫте һәм ауыртып тора. Нимә эшләргә, яңынан операция яһатырғамы?\nНовости / Һаулыҡ һаҡлау // 29-09-2017, 14:57\nЙүтәлдән иң яҡшы дауа\nЙүтәлдән иң яҡшы дарыу – ҡара мәрүәр (бузина). Бының өсөн бер балғалаҡ ҡара мәрүәр сәскәһенә бер стакан ҡайнар һыу ҡойоп, 15 – 20 минут төнәтергә. Һөҙөп көнөнә 2 – 3 тапҡыр берәр сынаяҡ эсергә. Төнгөлөккә мотлаҡ бал ҡушырға. Иртәнсәк бер ҡалаҡ лимон һуты ҡушып, ас ҡарынға эсеү ҙә файҙалы....\nГазлы эсемлектәрҙең зыяны нимәлә?\nНовости / Һаулыҡ һаҡлау // 28-09-2017, 14:41\nПепси-кола, кока-кола, фанта кеүек газлы һыуҙарҙың зыянлы икәнен барыбыҙ ҙа белә. Зыяны нимәлә – бына быныһын инде барыһы ла белеп бөтмәйҙер. Беренсенән, шәкәре күп, ә белеүебеҙсә, ул ҡанда глюкоза кимәлен күтәреп, диабетҡа һәм һимереүгә килтереүе мөмкин. Эш унда ғына ла түгел, эсемлеккә ҡушылған тәмләткестәрҙә. Улар организмда һыуҙы тотҡарлай һәм шешенеүгә килтерә. Бынан тыш, аш эшкәртеү процесына кире йоғонто яһай. Шунлыҡтан диетологтар, шәкәрле газлы эсемлектәргә ҡарағанда, ябай һыуға һәм тәбиғи һуттарға өҫтөнлөк бирергә ҡуша....\nНовости / Һаулыҡ һаҡлау // 25-09-2017, 15:42\nҺуңғы йылдарҙа йәмәғәтселектә прививкаларға ҡарата төрлө фекер йөрөй. Йыш ҡына ата-әсәләр, теге йәки был сәбәп табып, балаһына прививка эшләтеүҙән баш тарта. Был дөрөҫмө? Ғөмүмән, прививканан баш тартыу кәрәкме?...\nТеште таҙартырғамы әллә алма ашарғамы?\nНовости / Һаулыҡ һаҡлау // 24-09-2017, 14:38\nХалыҡта йоҡлар алдынан теште таҙартыу урынына бер алма ашау ҙа етә, тигән фекер нығынған. Әммә Британия стоматологтары быны инҡар итә. Алманың составында, башҡа емештәрҙә кеүек үк, шәкәр бар, ә шәкәр – кариестың иң яҡшы дуҫы. Шунлыҡтан, алма теште таҙарта тигәнгә генә ышанырға ярамай. Киреһенсә, алма ашағандан һыу яҡшы итеп ауыҙҙы һыу менән сайҡатырға кәрәк. Әйткәндәй, шул уҡ инглиз стоматологтары алма ашағандан һуң ярты сәғәт үткәс кенә тештәрҙе паста менән таҙартырға кәңәш итә. Улар фекеренсә, алмалағы кислоталар паста менән ҡушылып, тештең эмаленә зыян килтерә.\nНовости / Һаулыҡ һаҡлау // 23-09-2017, 10:00\nКишер – һәр кемдең баҡсаһында үҫкән йәшелсә. Бер генә баҡсаны ла унһыҙ күҙ алдына килтереүе ҡыйын. Был йәшелсә аш-һыу әҙерләгәндә лә, салаттарҙа ла киң ҡулланыла. Ҡыҫҡаһы, тормошобоҙҙо ла унһыҙ күҙ алдына килтерә алмайбыҙ кеүек....\nАртҡа 1 ... 9 10 11 12 13 14 15 16 17 ... 50 Алға


Песня «Бир ҡулыңды» исполнителя Ильнур Рамазанов. Скачать или слушать онлайн\nПесня «Бир ҡулыңды»\n1)Мин бит һинһеҙ яңгыҙ ҡош һымаҡ Һинән башҡа оса алмам, Уйҙарымда минең һин һаман Мин әле лә һин тип янам. Пр: Һин булһаң яндарымда, Йылмайһаң алдарымда, Яҡтыра бөтә донъя Бәхетем һинең ҡулда. Мөхәббәт - шундай көслө, Мөхәббәт - шундай хисле, Хыялыйлар буламын Көнө- төнө уйлап һине. 2)Беҙ осорбыҙ әле бер заман Парлап осҡан коштар һымаҡ, Тик әлегә яңгыҙым һаман Һине уйлап мин моңланам.


«Киске Өфө» гәзитенең сайты - ТЫУҒАН ТЕЛЕҢДЕ БЕЛӘҺЕҢМЕ? - 2018 - Мәҡәләләр\nТЫУҒАН ТЕЛЕҢДЕ БЕЛӘҺЕҢМЕ?\nБөтөн донъя башҡорттары ҡоролтайы Башҡарма комитеты һәм БР Мәғариф министрлығы тарафынан ойошторолған Башҡорт теле көнөнә арналған сара республиканың төрлө төбәктәренән башҡорт теле буйынса конкурстарҙа еңеү яулаған ике йөҙҙән ашыу баланы Өфөгә йыйҙы.\nҺәләтле балаларҙың республика слеты "Туған тел илселәре" республика акцияһы сиктәрендә ойошторолған интерактив майҙансыҡтар эше менән башланып китте. Ойоштороусылар балаларҙы ете төркөмгә бүлеп, төрлө ҡыҙыҡлы уйындар, викториналарға йәлеп итте. Стәрлебаш районы, Ибраҡай ауылы мәктәбе уҡыусыһы Камил Гәрәев "Алтын тирмә" уйынында ҡатнашҡан, ул башҡорт теле һәм әҙәбиәте буйынса олимпиадаларҙа призлы урындар яулаған уҡыусы. "Алтын тирмә" уйынында алдан да ҡатнашҡаным бар, төрлө райондарҙан килгән тиҫтерҙәрем менән бик мауыҡтырғыс итеп уйнаныҡ бөгөн дә. "Алдынғы" командаһы еңеү яуланы, беҙ уларҙын саҡ ҡына ҡалыштыҡ. Әммә иң мөһиме бында туған телебеҙҙә матур итеп аралаша, уйнай, таланттарыбыҙҙы күрһәтә алдыҡ", - ти егет.\nИкенсе секцияла "Башҡортостан беҙҙән башлана" тигән интеллектуаль уйын барышын да инеп күҙәтеп сыҡтыҡ. Унда уҡыусылар Ғ. Әлмөхәмәтов исемендәге Республика гимназия-интернаты уҡытыусылары әҙерләгән һорауҙарға түңәрәк өҫтәл артында ултырып яуап ҡайтарҙы. Әйтергә кәрәк, нәҡ ошо секция эше барышында хәҙер Башҡортостан тарихы, мәҙәниәте, географияһы буйынса айырым дәрестәр үткәрелмәүҙең тәүге "емештәрен" күрҙек. Уҡыусылар башҡорт теле һәм әҙәбиәте, Ватан тарихы дәрестәрендә уҡытыусылар телгә алып киткән дөйөм мәғлүмәттәр буйынса ғына хәбәрҙар. Ә бит бында туған телен яҡшы белгән, төрлө конкурс еңеүселәре йыйылғайны... Слеттың "Тыуған ерҙә - туған телдә" һәм "Мостай иленә сәйәхәт" интеллектуаль уйындарында балалар бер нисә командаға бүленеп, тест һәм викторина һорауҙарына яуап эҙләне. Уйынды үткәреүсе Өфө ҡалаһы 68-се лицейы башҡорт теле һәм әҙәбиәте уҡытыусыһы Ринат Сөләймәнов өсөн балалар менән аралашыуы ғәҙәти хәл булһа ла, бында ул башҡорт рухлы, мәҙәни, тәрбиәле һәм белемле уҡыусылар менән осрашыуынан ҡәнәғәт ҡалған. "Был сара уҡыусыларға ғына түгел, беҙгә - уҡытыусыларға ла, ҡанат өҫтәне", - ти Ринат Миңлеғәле улы.\nСлетта бер төркөм уҡыусылар "Халыҡ ижады ынйылары" иленә сәйәхәт итте, уларға был мауыҡтырғыс сараны Ф. Мостафина исемендәге 20-се Башҡорт ҡала гимназияһының директор урынбаҫары Марат Ғилманов һәм Өфө ҡалаһы 10-сы белем биреү үҙәгенең башҡорт теле һәм әҙәбиәте уҡытыусыһы Ләйсән Хәсәнова ойошторҙо. Уҡыусылар бергәләп башҡорт ғаиләһендәге йола, тәрбиәне һәм мәҡәл-әйтемдәрҙе, милли биҙәүес, һуғыш ҡоралдарының атамаһын, ҡулланылышын хәтергә төшөрҙө, үҙҙәренең ырыуы тураһында һөйләне. Ойоштороусылар сулпы, ян нимә булыуын әйтә алмай баҙап ҡалған уҡыусыларға социаль селтәрҙәр аша бәйләнешкә сығып яуап бирерһегеҙ, тигән бурыс та ҡуйып ҡайтарҙы. Һуңғы ваҡытта башҡорт йәштәре араһында мәғариф форумдарында ҡатнашыу, идеяларын тормошҡа ашырыу өсөн төрлө гранттар яулауын күптәр белә. Шундай йәштәрҙең береһе Байрас Азаматов һәләтле балаларҙың республика слетындағы тәжрибәһе менән уртаҡлашты. "Күгәрсен районы Йомағужа ауылында йәшәүсе 15 йәшлек Динислам Ҡотломбәтов та һеҙҙең кеүек уҡыусы. Ул бөгөн Башҡортостандың тыл ветерандары тураһында китап баҫтырыу өсөн грант отоп, ошо идеяһын тормошҡа ашырған үҫмер. Бөгөн һеҙҙең менән проект яҙыу схемаһын өйрәнәбеҙ, ҡурҡмайынса идеяларығыҙ менән бүлешегеҙ. Идеяғыҙҙы берәү урлап ҡуйыр тип хафаланмағыҙ, киреһенсә, фекерҙәштәр һәм ярҙам итеүсе кешеләр табырһығыҙ", - тип башланы һүҙен Байрас. Әйткәндәй, осрашыу барышында һигеҙ уҡыусыға үҙ идеяһын ҡағыҙға яҙып, тиҙ арала шуны проект формаһында яҡлап ҡарау мөмкинлеге бирелде. Проект эштәре менән мәктәп эскәмйәһенән шөғөлләнә башлау мөһим, тигән һығымтаға килде ойоштороусылар.\nҺәләтле балаларҙың республика слетына мәктәпкә тиклемге йәштәге балалар һәм башланғыс синыф уҡыусылар ла килгәйне. Улар "Базис" компанияһының Федераль белем биреү стандарттарына яраҡлаштырылған ҡорамалдарында уйнап ҡарай алды. Иң мөһиме, "Интерактив ҡомлоҡ", "Интерактив иҙән", "Уйна һәм үҫеш" комплекстары, виртуаль ысынбарлыҡ күҙлеге ярҙамында атҡарылған экскурсия башҡорт телендә үтте. Компания етәксеһе Азат Әхтәмов әйтеүенсә, башҡорт телен белмәгән балалар ҙа уйнап ҡына уны өйрәнә ала, сөнки был ҡорамалдарҙа юл ҡағиҙәләре, әйберҙәр атамаһы, тыуған төйәгебеҙгә ҡағылышлы ҡыҙыҡлы мәғлүмәттәр бирелгән. Бер ай элек кенә әҙерләнгән был махсус программалар әлеге көндә мәғариф хеҙмәткәрҙәрендә лә ҙур ҡыҙыҡһыныу тыуҙырған.\nРеспублика слетында бына шундай мауыҡтырғыс майҙансыҡтар эшләне. Сара саф башҡортса итеп ойошторолған матур концерт программаһы һәм Бөтөн донъя башҡорттары ҡоролтайы Башҡарма комитеты, БР Мәғариф министрлығы тарафынан үткәрелгән конкурстарҙа еңеүселәрҙе тәбрикләү менән тамамланды. Тантана барышында милләтебеҙҙең йөҙөк ҡашы булыр балалар төрлө атамалы конкурстарҙа, "Башҡортостандың 100 шағиры" республика әҙәби марафоны, иншалар, "Урал батыр" эпосын яттан һөйләүселәр" бәйгеләрендә еңеү яулауы өсөн тәбрикләнде. Әйткәндәй, Учалы районынан "Урал батыр"ҙы яттан һөйләүсе Ләйсән Золотарева һәм Ишембай ҡалаһынан Гөлсәсәк Шәриповаға Әхмәт Сөләймәнов исемендәге премия тапшырылды. Сибай ҡалаһынан "Һаумы, һаумы, әкиәт!" конкурсында беренсе урын алған Зөлфиә Яхина шиғырҙар ятларға, "Толпар" телестудияһында әкиәттәр һөйләргә, яҡшы билдәләргә өлгәшергә, кескәй Лилиә һеңлеһе менән уйнарға ла өлгөрөүе тураһында бәйән итте. Ә бына Белорет районы Егәҙе ауылынан килгән Роза Хәйбуллина Константин Паустовскийҙың "Алтын рауза" повесын башҡортсаға тәржемә итеп, икенсе урын яуланы. Ҡыҙ телдәрҙе яҡшы белһәң, тәржемә эше артыҡ ауыр булмауы һәм уны эшләгәндә һүҙлектәр менән ҡулланмауын һөйләне. Башҡорт теле көнөнә арналған һәләтле балаларҙың республика слеты бына шундай талантлы, аҡыллы, белемле һәм рухлы балаларҙы туплағайны.\nЯҙылған: 18.12.18 | Ҡаралған: 805


Белеү зарур » Башҡортостан гәзите | Газета Башкортостан на башкирском языке\nБашҡортостан гәзите » Социаль мәсьәлә » Белеү зарур\nБелеү зарур 03.08.2018 // Социаль мәсьәлә\nБеҙҙең редакцияға төрлө һорауҙар менән йыш мөрәжәғәт итәләр. Улар араһында әсәлекте яҡлау, хеҙмәт хоҡуҡтарын аныҡлау, инвалидтарҙың көнкүрешен хәстәрләүгә бәйле көнүҙәк проблемалар күп. Бөгөн шуларҙың бер нисәһенә яуап бирергә булдыҡ, бының өсөн белгестәргә мөрәжәғәт иттек. Һорауҙарға Рәсәй Социаль страховка фондының Башҡортостан буйынса төбәк бүлексәһе вәкиле Раушания КӘБИРОВА яуап бирә.\n– Йөклөлөк һәм бала табыу буйынса отпуск түләүҙәрен алыу өсөн хеҙмәткәр “больничный ҡағыҙы” килтергән. Унда йөклөлөктөң иртә срогында ҡатын-ҡыҙҙар консультацияһына иҫәпкә баҫыу (12 аҙнаға тиклем) тураһында билдә ҡуйылған. Шул уҡ ваҡытта ҡатын-ҡыҙҙар консультацияһынан был хаҡта рәсми белешмә юҡ. Белешмә булмаһа ла, эшкә яраҡһыҙлыҡ буйынса ҡағыҙҙағы билдәгә генә таянып, үрҙә телгә алынған пособие түләнә аламы?\n– Йөклөлөктөң иртә срогында ҡатын-ҡыҙҙар консультацияһына иҫәпкә баҫыу (12 аҙнаға тиклем) өсөн пособие йөклөлөк һәм бала табыу буйынса пособиеға ҡушып түләнә. Бының өсөн мотлаҡ ҡатын-ҡыҙҙар консультацияһынан белешмә алыу зарур, сөнки “больничный ҡағыҙы”ндағы билдә законлы нигеҙ була алмай, ул мәғлүмәти әһәмиәткә генә эйә. Бындай белешмә Рәсәй Һаулыҡ һаҡлау һәм социаль үҫеш министрлығының 2009 йылдың 23 декабрендә ҡул ҡуйылған 1012-се бойороғоноң 22-се пунктына ярашлы талап ителә.\n– Хеҙмәткәргә эш көнө аҙағында “Ашығыс ярҙам” саҡырттылар һәм “больничный ҡағыҙы”н тултырҙылар. Был эш көнө нисек түләнә?\n– Был осраҡта хеҙмәткәргә тулы көн өсөн эш хаҡы яҙыу фарыз. Ә эшкә яраҡһыҙлыҡ буйынса пособие түләнмәй. Ә бына киләһе көндән пособие түләнә башлаясаҡ. Рәсәй Хеҙмәт кодексының 22-се статьяһына ярашлы, хеҙмәткәр “Ашығыс ярҙам” саҡырғансы, көноҙоно эшләгән икән, ул эш хаҡы алырға тейеш. Әммә бер юлы хеҙмәт хаҡы ла, пособие ла түләнмәй, сөнки пособие алынмаған эш хаҡын компенсациялау булып тора.\n– Ҡыҙыма ҡолаҡ аппараты һатып алдым. Уның өсөн аҡсалата компенсация юлларға ниндәй документтар кәрәк?\n1. Ғариза биреүсенең шәхесен танытыусы документ мотлаҡ (әгәр ҙә дәүләт хеҙмәтен алыу өсөн ғариза биреүсе мәнфәғәтендә уның вәкиле мөрәжәғәт итә икән, вәкилдең шәхесен танытыусы документҡа өҫтәп уның вәкәләттәрен раҫлаған документ, йәғни ышаныс ҡағыҙы кәрәк).\n2. Тыуыу тураһында таныҡлыҡ (14 йәшкә тиклемге балалар өсөн).\n3. Реабилитациялауҙың индивидуаль йәки инвалидты (инвалид баланы) реабилитациялау программаһы.\n4. Ғариза биреүсенең сығымдарын иҫбатлаған ҡағыҙҙар: тауар һәм касса чектары.\nКомпенсацияға ғариза быға тиклем инвалид алып ҡулланған реабилитациялауҙың техник сараһының срогы сыҡҡан осраҡта ғына ҡабул ителә. Унан тыш, тауар һәм касса чектарының дөрөҫ итеп тултырылыуы зарур. Ул реабилитациялауҙың индивидуаль программаһына ярашлы булырға, мәҫәлән, ҡолаҡ аппаратының ҡеүәте йәки аяҡ кейеменең аныҡ төрө күрһәтелергә тейеш.


«Беҙҙең ҡулдан барыһы ла килә»\n23 Ғинуар 2018, 12:48\nРөстәм ХӘМИТОВ, Башҡортостан Республикаһы Башлығы:— 2018 йылда ирекмәнлек, ярҙамсыллыҡ һәм ғаилә мөнәсәбәттәре темалары бер-береһен тулыландырасаҡ, үҫтерәсәк. Ирекмәнлек — төрлө форумдарҙы, спорт ярыштарын уҙғарышыуҙа ҡатнашыу ғына түгел, ә көндәлек, даими ижтимағи эш, шул иҫәптән ул дәүләттең төп нигеҙен тәшкил иткән ғаиләгә ярҙам итеүҙе лә күҙ уңында тота.\nРеспублика ирекмәндәре һәр йәһәттән әүҙем. Фото: vk.com/rvcrb\nПрезидент Владимир Путиндың Указы менән 2018 йыл Ирекмәндәр йылы тип иғлан ителде\nБеҙҙең республикала ул Ғаилә йылы булараҡ та билдәләнәсәк. Әйтергә кәрәк, был ике тема бер-береһенә ныҡ яҡын: Башҡортостанда ғаилә ҡиммәттәре лә баһалы, ирекмәндәр хәрәкәте лә үҫешкән, һәм улар күп йәһәттән бер-береһен тулыландыра.\nПрезидент «Рәсәй ирекмәне» премияһын тапшырыу тантанаһында, 2018 йыл илебеҙҙең барлыҡ граждандары йылы буласаҡ, сөнки халыҡтың ихтыяр көсө, дәрт-дарманы һәм киң күңеллелеге — Рәсәйҙең төп көсө, тине.\n— Меңдәрсә, миллиондарса ихлас, эскерһеҙ эштәрҙән тотош йәмғиәттә бер-береңә ышаныс, хөрмәт, ярҙамсыллыҡ барлыҡҡа килә. Тимәк, беҙ иң ауыр бурыстарҙы ла йырып сығыуға һәләтлебеҙ, тип ышанам. Шуға күрә 2018 йылды Ирекмәндәр йылы тип иғлан итергә тәҡдим индерәм, — тигәйне ул саҡта Владимир Путин.\nРеспубликаның тәүге ирекмәндәре\nТарихҡа бер байҡау. Республикала тәүге ирекмәндәр үҙәге 2010 йыл аҙағында барлыҡҡа килә. Ойошма Башҡорт дәүләт медицина университеты ҡарамағында төҙөлә.\n— Ирекмәндәр хәрәкәтенә ҡарата ҡыҙыҡһыныу Сочи Олимпиадаһына бәйле башланып китте, — тип һөйләй БДМУ-ның ирекмәндәр үҙәге етәксеһе Алина Ғиззәтуллина. — Ул саҡта Олимпия уйындарын үткәрешеүҙә ярҙам итеү маҡсатында бөтә Рәсәйҙән 26 ирекмәндәр корпусы һайлап алынды, беҙҙең үҙәк тә шулар иҫәбенә инде. Шунан алып халыҡ-ара, Рәсәй һәм республика сараларында — чемпионаттарҙа, саммиттарҙа, фестивалдәрҙә — ҡатнашып киләбеҙ. Әлеге ваҡытта төбәгебеҙҙә ирекмәндәр үҙәктәре күбәйҙе, әммә иң ҙуры булып беҙ ҡалабыҙ. Эшмәкәрлегебеҙ төрлө саралар үткәрешеү менән генә сикләнмәй, теләге булғандарҙы социаль, экология, медицина йүнәлешендәге эштәргә йәлеп итәбеҙ. Саҡырыу буйынса ғына йөрөмәйбеҙ, үҙебеҙ ҙә төрлө проекттарҙы тормошҡа ашырабыҙ. Асылда ирекмәнлек — ул яҡлауға, хәстәргә мохтаждарға социаль ярҙам тип һанайым. Был юлды әүҙем, йәмғиәт өсөн ниндәй ҙә булһа файҙалы эш башҡарырға, кешеләргә, хайуандарға ярҙам итергә теләүсе тынғыһыҙ йөрәклеләр һайлай. Әлбиттә, барыһы тураһында ла хәстәрлек күреү мөмкин түгел, әммә кемгәлер аныҡ ярҙам итергә була.\nБДМУ-ны тамамлаған Алина Ғәлиева уҡыған осоронда Ҡазанда үткән Универсиадала — спорт ирекмәне, Сочиҙа медицина ирекмәне булып эшләгән. Ирекмән һәр ярҙамды ихлас күңелдән башҡарырға һәм бының өсөн айырым сифаттарға эйә булырға тейеш: ялҡауланмау, нимә хаҡына был эшкә тотоноуыңды аңлау, ҡаршылыҡтарға бирешмәү, юғалып ҡалмау шарт, тип һанай ул.\n2015 йылда үткән саммиттарға ирекмәндәр әҙерләү программаһы етәксеһе, Рәсәй йәштәр союзының БР буйынса рәйесе Диана Вәлиева билдәләүенсә, бер нисә йыл эсендә илебеҙҙә ҡеүәтле ирекмәндәр хәрәкәте барлыҡҡа килде. Халыҡ-ара кимәлдәге ваҡиғаларҙан тыш, улар социаль сараларҙа ла әүҙем ҡатнаша.\n— Рәсәйҙә ирекмәнлек менән башлыса студенттар шөғөлләнә, ә бына Европала ирекле ярҙамсыларҙың уртаса йәше 40 тирәһе. Йәштәр әлеге хәрәкәткә үҙүҫеш маҡсатында ҡушылһа, ололар өсөн эске ихтыяжды ҡәнәғәтләндереү мөһимерәк. Өлкән йәштәгеләр был эште йәмғиәт алдындағы социаль бурыс тип ҡарай, — ти Диана Вәлиева.\nХәйер, Башҡортостан ирекмәндәре араһында ла «көмөш йәштәгеләр» тип аталыусылар, йәғни өлкән быуын вәкилдәре бихисап. Улар әүҙемлеге, тәжрибәһе, йор аҡылы, ярҙам итергә һәм йәмғиәт өсөн файҙалы булырға теләүе менән һоҡландыра.\nИрекмәндәр хәрәкәте бөгөн\nБашҡортостандағы барлыҡ ирекмәнлек ойошмаларын Республика ирекмәндәр хәрәкәте һәм йәштәр башланғыстарын яҡлау үҙәге берләштерә. Төбәгебеҙҙә 175 берләшмә иҫәпләнә, улар башлыса мәктәп һәм студент ячейкаларынан һәм үҙәктәренән тора.\nРеспублика үҙәгендә билдәләүҙәренсә, бөгөнгө көн ирекмәне — ул һәр йәһәттән үҫешкән, эште ойоштора белгән, маҡсатҡа ынтылыусан, әүҙем йәш кеше. Ирекмәнлек йәштәр араһында киң танылыу ала бара, күп кенә егеттәр һәм ҡыҙҙар социаль йәһәттән әүҙем тормош алып барырға, йәмғиәткә файҙалы булырға теләй, ә был — үҙ-үҙеңде үҫтереү, камиллашыу өсөн бик яҡшы мөмкинлек. Республика ирекмәндәр хәрәкәте һәм йәштәр башланғыстарын яҡлау үҙәгенең бүлек етәксеһе Тимур Ғәҙелшин әйтеүенсә, быйыл Ресурс ирекмәндәр үҙәге асыу күҙаллана, унда ирекле ярҙамсылар, берләшмәләрҙең етәкселәре өсөн уҡыуҙар ойоштороласаҡ. Ирекмәндәр йылы тантаналы рәүештә февралдә асыласаҡ. Яҡын арала республиканың барлыҡ ирекмәндәр ойошмалары өсөн киң ҡулланылыштағы белешмә нәшер ителәсәк.\n— Бөгөн ирекмәнлек яңы кимәлгә күтәрелә бара, — ти Тимур Ғәҙелшин. — 2018-2020 йылдарға социаль, ағымдағы ваҡиғалар, медицина, экология, мәҙәниәт, Еңеү ирекмәндәре, уҡыусылар хәрәкәте кеүек йүнәлештәр буйынса ирекмәндәр хәрәкәтен үҫтереүҙең төбәк юл картаһы ҡабул ителәсәк.\nБеҙҙә ирекмәндәр хәрәкәтенең яҡшы үҫешеүен «Рәсәй ирекмәне-2017» Бөтә Рәсәй конкурсында яуланған ҡаҙаныштар ҙа асыҡ һөйләй. Республика намыҫын яҡлаусы дүрт ҡатнашыусы ла лауреат булып танылды.\n2017 йылдың октябрендә Сочиҙа үткән Йәштәрҙең һәм студенттарҙың бөтә донъя фестивале йәштәр өсөн һуңғы йылдарҙа ойошторолған иң сағыу, күләмле сараларҙың береһе булды. Унда беҙҙең республиканан иң яҡшылар иҫәбендә һаналған 50 ирекмән ҡатнашты, улар мәҙәни, спорт, иҡтисади сараларҙың уртаһында булды. Йәш ярҙамсылар сит ил вәкилдәре менән аралашып, тәжрибә тупланы, һөнәри оҫталығын арттырҙы, ойоштороу мәсьәләләрендә ярҙам итте, делегацияларҙы оҙатып йөрөнө, мәҙәни һәм белем биреү программаларында ҡатнашты, синхрон тәржемәсе булып эшләне.\nБеҙҙең ирекмәндәр тарафынан уҙғарылған иң һуңғы социаль акцияларҙың береһе — «Изгелек» приютына ярҙам итеү, унда 300-ҙән ашыу эт аҫрала.\n— Зоомагазиндар селтәре менән бәйләнешкә инеп, һатып алыусыларға ҡарауһыҙ ҡалған хайуандарға аҙыҡ менән ярҙам итеүҙе һорап мөрәжәғәт иттек, — тип һөйләй Алина Ғиззәтуллина. — Мин аҡса йыйыуға ҡаршымын, аныҡ эш менән ярҙам итеү яҡшыраҡ. Бер аҙна эсендә тоннаға яҡын аҙыҡ йыйҙыҡ — был бик яҡшы һөҙөмтә.\nТимур Ғәҙелшин әйтеүенсә, 14 йәше тулған һәр кем ирекле ярҙамсы була ала. 45 йәштән олораҡтар «көмөш ирекмәндәр» тип атала. Дүрт төрлө сарала ҡатнашҡандан һуң, эш һөҙөмтәләренә ҡарап, ярҙамсыға ирекмән кенәгәһе бирелә. Ул уҡырға ингәндә, юғары стипендия билдәләү барышында һәм башҡа осраҡтарҙа иҫәпкә алына.\nСаралар исемлеге Республика ирекмәндәр хәрәкәте сайтында (volunteer-center.ru), шулай уҡ «Бәйләнештә» социаль селтәрендә (vk.com/rvcrb) ҡуйылып барыла. Барлыҡ һорауҙар менән Республика ирекмәндәр хәрәкәте һәм йәштәр башланғыстарын яҡлау үҙәгенең штабына мөрәжәғәт итергә мөмкин: Өфө ҡалаһы, Ленин урамы, 10, телефон: (347) 251-89-76. Бынан тыш, урындарҙа, район-ҡала хакимиәттәренең йәштәр эштәре буйынса комитеттары ҡарамағында ячейкалар булдырылған.\n— Мин — Әлфинә Мәмбәтова, «Лидер» балалар һәм үҫмерҙәр клубында эшләйем. Ирекмәндәр хәрәкәтенә бер йыл элек ҡушылдым, әлеге ваҡытта тормошомдо был шөғөлдән башҡа күҙ алдына ла килтерә алмайым.\n«Рәсәй ирекмәне-2017» конкурсында лауреат булдым. Финалға тиклем бер нисә һайлап алыу этабы аша үтергә, шул иҫәптән «Башҡортостан ирекмәне» конкурсында ҡатнашырға тура килде. Мин «Социаль ирекмәнлек» йүнәлешендә сығыш яһаным. Был тема миңә ныҡ яҡын, сөнки беҙ ирекмәндәр командаһы менән социаль приюттарҙа йәшәүсе ололар һәм балалар янына йыш йөрөйбөҙ, уларға төрлө ҡыҙыҡлы саралар ойошторабыҙ, йәғни ауыр хәлдә ҡалған кешеләрҙең тормошона аҙ ғына булһа ла йәм өҫтәргә тырышабыҙ.\nӘлеге ваҡытта минең тарафтан эшләнгән «Уңыш лабораторияһы» проекты тормошҡа ашырыла, ул ирекмәндәрҙе эбру техникаһына — һыу өҫтөндә һүрәт эшләүгә өйрәтеүгә йүнәлтелгән. Был алымды насар ғәҙәттәр йоғонтоһонда булған йәштәрҙе дауалауҙа ҡулланалар.\nАндрей ИВАНЮТА, БР йәштәр сәйәсәте һәм спорт министры:\n— Рәсәй Федерацияһында һәм Башҡортостан Республикаһында ярҙамсыллыҡ һәм ирекмәнлек традициялары элек-электән нығынған: беҙ ауыр хәлдә ҡалған кешеләргә ярҙамға ашығабыҙ, яҡындарыбыҙ менән ихлас аралашып, бер-беребеҙ хаҡында хәстәрлек күреп йәшәргә өйрәнгәнбеҙ.\nБеҙҙә ирекмәндәр эшмәкәрлегенең барлыҡ йүнәлештәре лә үҫешкән: «экология», «ваҡиғаларға бәйле ирекмәнлек», «Еңеү ирекмәндәре», «медик-ирекмәндәр», «көмөш йәштәге» ирекмәндәр, «ирекмән-эҙәрмәндәр»... Төбәктә уҙғарылған бер генә күләмле сара ла уларҙың ярҙамынан тыш үтмәй.\nШәхси ваҡытын йәмғиәткә файҙа килтереүгә арнаған, мохтаждарға ихлас күңелдән ярҙам иткән кешеләрҙең барыһына ла рәхмәтлебеҙ. Улар үҙҙәренең талантын, ваҡытын, дәрт-дарманын, күңел йылыһын социаль йәһәттән мөһим эштәргә арнай.\nБашҡортостанда 175 ирекмәндәр ойошмаһы иҫәпләнә, улар 10 000 самаһы ирекле ярҙамсыны берләштерә.


Вьетнам инвесторҙары Башҡортостанда һөт комплексын төҙөргә ниәтләй // Иҡтисад | новости башинформ.рф\nВьетнам инвесторҙары Башҡортостанда һөт комплексын төҙөргә ниәтләй\n13:59, 6 октября 2017 Иҡтисад\nВьетнам инвесторҙары Башҡортостанда һөт комплексын төҙөргә ниәтләй Фото: Олег Яровиков\nБашҡортостан Хөкүмәте Мәскәүҙә TH Group корпорацияһы составындағы ТH True Milk компанияһы (Вьетнам) менән хеҙмәттәшлек тураһында килешеү төҙөнө. Документҡа «Алтын көҙ» Рәсәй агросәнәғәт күргәҙмәһе майҙансығында республика хөкүмәте премьер-министры Рөстәм Мәрҙәнов һәм корпорация етәксеһе Хоанг Конг Чанг ҡул ҡуйҙы.\nВьетнам инвесторҙары Башҡортостандың Бүздәк районында яңыртыу талап иткән фермаларҙың береһендә һөт етештереү буйынса заманса комплекс төҙөргә ниәтләй. Инвестиция проекты шәхси эре мөгөҙлө малдар һанын үҫтереү өсөн ауыл хужалығы ерҙәрен ҡуртымға алыуҙы ла күҙ уңында тота, тип хәбәр итә төбәк хөкүмәтенең матбуғат хеҙмәте.\nТН True Milk — Вьетнамда һөт етештергән ҙур компанияларҙың береһе. Шәхси фермалары, һөт һәм ҡатнаш аҙыҡ заводтары, берләштерелгән медицина үҙәге, магазиндар селтәре бар. Бынан тыш, органик йәшелсәләр үҫтереү һәм функциональ аҙыҡ-түлек етештереү ойошторолған. Компания Вьетнамдың һөт баҙарында 30 проценттаны ашыуын биләй.\n«Коллегаларыбыҙ Башҡортостанға килеп, төбәктең мөмкинлектәрен, бер нисә потенциаль майҙансыҡтарҙы баһаланы ла инде, — тине Хоанг Конг Чанг, килешеүгә ҡул ҡуйғандан һуң. — Беҙ республика хөкүмәте яғынан ярҙам ҡулы һуҙыуҙарын күрәбеҙ һәм яҡын арала проектты тормошҡа ашыра башларбыҙ».\nТеги: инвестиция проекттары,һөт,һөт комплексы,ТН Group,килешеүҙәр


14 Ғинуар 2019, 18:53\n28ноябрҙә Әлшәй районының Раевка ауылында үткән V бәйетселәр төбәк фестивалешулай аталды.\n28 ноябрҙә Әлшәй районының Раевка ауылында үткән V бәйетселәр төбәк фестивале шулай аталды. Тамашасыларға бәйгеселәр башҡарған халыҡ бәйеттәрен, ҡобайырҙарын тыңлап хозурланыу мөмкинлеге бирелде. Фестиваль бәйет һөйләү традицияларын, башҡорт халҡының ауыҙ-тел ижады жанрҙарын тергеҙеү һәм һаҡлау, үҫеп килеүсе быуынды сәсәнлек, импровизаторлыҡ сәнғәте нигеҙҙәренә өйрәтеү һәм халыҡ ауыҙ-тел ижадына, уның сығанаҡтарына ҡыҙыҡһыныу уятыу маҡсатында үткәрелде.\nБәйгелә Әлшәй, Бүздәк, Дәүләкән, Миәкә райондары сәсәндәре ҡатнашты. Уларҙың оҫталығын баһалаған жюри составында филология фәндәре докторы, М.Аҡмулла исемендәге БДПУ профессоры, Рәсәйҙең һәм Башҡортостандың атҡаҙанған фән эшмәкәре, Салауат Юлаев исемедәге дәүләт премияһы лауреаты Розалия Солтангәрәева ла бар ине.\nЭпос башҡарыусылар, бәйетселәр, шиғыр һәм йыр ижад итеүселәр ике йәш категорияһында - 16 йәшкә тиклем һәм 16 йәштән өлкәнерәк төркөмдәрендә оҫталыҡта көс һынашты.\n16 йәштән өлкәнерәк категорияһында беҙҙең район намыҫын Ҡаңны-Төркәйҙән Рәйсә Яҡупова һәм Фәриҙә Сәғәҙәева яҡланы. Улар икеһе лә – “Нәфис һүҙ” район конкурсы лауреаттары.\nЙәше оло булыуға ҡарамаҫтан (9 майҙа 79 йәш тулды) Рәйсә Харис ҡыҙы ауылының, районыдың мәҙәни тормошонда әүҙем ҡатнаша, башҡорт фольклорын яҡшы белә, китаптар, тыуған ер тураһында бик күп шиғырҙар авторы ул. 25 йыл инде Ҡаңны-Төркәй Мәҙәниәт йортоноң “Заһиҙә” фольклор ансабленә йөрөй. Боронғо әйберҙәрҙән торған шәхси музейын булдырған. Бейгелә “Башҡортостан ҡобайыры”, “Эй, Тыуған илкәйем” ҡобайырҙарын, “Саҡ менән Суҡ” бәйетен яттан һөйләне ул. Фестиваль йомғаҡтары буйынса Рәйсә Харис ҡыҙы “Оҫта ҡобайырсы” дипломына һәм иҫтәлекле бүләккә лайыҡ булды.\nХәким Ғиләжев исемендәге Ҡаңны-Төркәй мәктәбенең башҡорт теле уҡытыусыһы Фәриҙә Сәғәҙәева “Урал батыр” эпосын яттан һөйләне.”Уҡытыусы-сәсән” дипломы һәм Розалия Солтангәрәеваның махсус призы -- “Башҡорт сәсәнлек мәктәбе”китабы менән бүләкләнде.\nСәсәндәрҙе лайыҡлы бүләктәре менән ҡотлайбыҙ, оҫталыҡтары өсөн рәхмәт белдерәеҙ. Ижади уңыштар, дәрт-дарман, ирешелгәндәрҙә туҡтап ҡалмайынса, яңы үрҙәр яулауҙарын теләйбеҙ.


Мырҙаш ауылына 205 йыл тулды – Районный Дворец культуры\nГод башкирского языка / Новости\nМырҙаш ауылына 205 йыл тулды\nАвтор: str-rdk · Опубликовано 10.08.2019 · Обновлено 05.03.2020\nСтәрлетамаҡ районының Мырҙаш ауылына 205 йыл тулды. Тарихи дата уңайынан бында «Һаумыһығыҙ, ауылдаштар!» байрамы үткәрелде. Сараға урындағы халыҡ һәм ситтә йәшәгән ауылдаштар йыйылды.\nБайрам башҡорт милли хәрәкәте эшмәкәре, ошо ауылда тыуып үҫкән Ибраһим Исхаҡовҡа һәйкәл асыу тантанаһы менән башаланды. Был һәйкәл республикаға нигеҙ һалған шәхестәрҙең исемен мәңгеләштереү проекты сиктәрендә эшләнгән.\nКүркәм байрам уңайынан мырҙаштар ауылдың барлыҡҡа килеү тарихын өйрәнеү буйынса ҙур тикшеренеү эше үткәрә. Күрше Айыусы, Мәҡсүт ауылдары менән берлектә билдәле шәхестәре, нәҫел шәжәрәләрен төҙөп китап сығара. Юрматы ерендә йәшәүселәрҙең күбеһе осрашыуға шәжәрә ағастарын тергеҙгән.\nБайрамға Мырҙаш ауылы халҡы төплө әҙерләнгән. Йорт ихаталары төҙөкләндерелгән, биләмәлә өмәләр үткән. Бөгөнгө көндә ауылда мәҙәниәт йорто, фельдшер-акушер пункты эшләп килә.\nТантананы концерт программаһы дауам итте. Ауылда эшләп килгән үҙешмәкәр сәнғәт коллективтары, саҡырылған сәхнә йондоҙҙары сығыш яһаны. Байрам көнөндә ауыл урамдары ҡурай һәм шат тауыштарға яңғырап торҙо.


«Киске Өфө» гәзитенең сайты - СТУДЕНТТАР ҠАЛАСЫҒЫ БУЛАСАҠ - 2021 - Мәҡәләләр\nСТУДЕНТТАР ҠАЛАСЫҒЫ БУЛАСАҠ\nБашҡортостан Хөкүмәте тарафынан иғлан ителгән юғары уҡыу йорттарын берләштерер кампус баш ҡалабыҙҙың Көньяҡ Ағиҙел ярында төҙөләсәк. Төҙөлөштөң бер өлөшө элекке Киров исемендәге завод биләмәһен дә алып торасаҡ. Ул йәмғеһе 17 га ерҙе биләр, тип күҙаллана.\nКампустың ни аңлатҡанын белмәгән уҡыусыларыбыҙға төшөндөрөп китәбеҙ: кампус - ул университет ҡаласығы, ятаҡтары, уҡыу йорттары, китапханалары, спорт комплекстары, лабораториялары һәм башҡа бөтөн кәрәк нәмәләре бер урында булған юғары уҡыу йорто территорияһы. Кампус төҙөүҙең маҡсаты - баш ҡалала белем алыусы студенттар һәм юғары уҡыу йорто уҡытыусылары, йәш фән белгестәре өсөн уңайлы белем алыу, эшләү, йәшәү шарттары тыуҙырыу. Абитуриенттарҙы республикала ҡалдырыу, студенттарҙың йәшәү кимәлен күтәреү һәм йәштәрҙә фәнгә ҡарата ыңғай ҡараш булдырырға ынтылыу.\nХөкүмәт тарафынан бирелгән мәғлүмәт буйынса, Өфө ҡалаһында бындай ҡаласыҡ төҙөүгә өлгәшеү республиканың ҙур еңеүе лә. Бөгөн тотош илдә университет кампустары селтәрен булдырыу хаҡында һөйләнелә. Рәсәй Президенты ҡушыуы буйынса программаны тормошҡа ашырыу Фән һәм технологиялар йылында башлана. Шул проект өҫтөндә республикабыҙҙа 2019 йылдан алып ҙур команда эшләгән һәм төрлө пландар, тәҡдимдәр менән сығыш яһаған. Рәсәй Хөкүмәтенә төбәктәрҙән килгән 27 заявка араһынан бары 8-е генә ҡабул ителгән һәм шулар араһында беҙҙең Башҡортостан да бар.\nУрал буйынса алғанда, бындай объекттар тағы ла Екатеринбургта һәм Силәбелә төҙөләсәк. Дөйөм Рәсәй эсендә иһә Томск, Новосибирск, Калининград, Түбәнге Новгород һәм Мәскәүҙә. Был милли масштабтағы кампустар ысынлап та донъя кимәлендәге проекттар булмаҡсы. Улар Рәсәй майҙанын ғына түгел, айырым өлкәләр, республикалар үҫешен дә тиҙләтәсәк. Яҡшы инфраструктура ғына түгел, фәнни яҡтан алға китештәр, иҡтисади яңылыҡтар белемле йәштәрҙе йәлеп итәсәк.\nКампус ул студенттарҙың йәшәү, ял итеү урыны ғына түгел, унда билдәле ғалимдар, фән белгестәре килеп йәшәргә-эшләргә, төрлө саралар, симпозиумдар, тикшереүҙәр үткәрергә, үҙ-ара йыйылышып аралашырға мөмкиндәр. Донъяла исемдәре билдәле булған белгестәрҙе саҡырып алыу ҙа, уларға яҡшы шарттар тәҡдим итеү ҙә уңайлы буласаҡ. Төҙөлөш биләмәһендә шулай уҡ парковка, магазиндар, аптекалар, медицина үҙәге, бассейн, спорт майҙансыҡтары ла планлаштырылған. Бер һүҙ менән әйткәндә, кампус студенттар һәм йәштәрҙең гөрләп торор ҡаласығы буласаҡ. Билдәләп үтәйек, ҡаласыҡта йәшәү түләүле була, әммә хаҡтар сағыштырмаса түбән ҡуйыласаҡ. Миҫалға алғанда ғына ла бөгөн баш ҡаланың ун процентынан күбе - студенттар, йәғни улар 70 меңдән ашыу. Бында юғары синыф уҡыусыларын да өҫтәһәң, һан тағы ла үҫә төшә. Тимәк, төҙөләсәк кампус ҡала өсөн бик тә кәрәкле һәм файҙалы проект буласаҡ.\nШулай итеп, Өфө ҡалаһында төҙөлөш эштәре быйыл уҡ башлана. Уның Зәки Вәлиди урамындағы копустарын Яңы йылға тиклем тапшырмаҡсылар. Икенсе өлөшө проекты эшләнә генә әле. Уныһы ла йыл аҙағына әҙер булыр һәм 2024 йылға сафҡа инер, тип өмөт ителә.\nЯҙылған: 27.08.21 | Ҡаралған: 110


& Өфөлә ҡышын ҡар менән көрәшәбеҙ, йәй етһә, саң бураны, туҙан һәм ҡом, бысраҡтан яфа сигәбеҙ. Был мәсьәләләр һеҙҙе борсоймо?\nКиске Өфө гәзите·6 Feb at 8:41 am\nЗаһир МОРТАЗИН, хеҙмәт ветераны: Кеше яҡшыға тиҙ өйрәнә, тиҙәр. Шуны уҡ киреһенсә әйләндереп әйтергә була. Яҡшыға ғына түгел, яманға ла өйрәнәһең икән, хатта шул шарттарҙа йәшәй торғас, яман, етешһеҙ яҡтарҙы күрмәй ҙә башлайһың. Мәҫәлән, ошоға тиклем баш ҡалабыҙҙың таҙалыҡ торошона әллә ни дәғүәләр ишетелмәне, киреһенсә, ҡайһы бер гәзиттәрҙә йыш ҡына "ҡалабыҙ урамдары таҙа" тигән ҡараш йәшәп килде. Асыҡланыуынса, таҙалыҡ төшөнсәһенә ҡайһы яҡлап ҡарайһың бит. Беҙҙең өсөн таҙа - тимәк, урам буйында сүп-сар аунап ятмай. Ҡайһы бер уңған урам һепереүселәр көҙ көнө хатта һарғайып ҡойолған япраҡтарҙы ла һепереп түкте. Тик бына шул саҡ улар һеперткеһенән күтәрелгән саң-туҙанға иғтибар иттекме икән? Юҡ, ә ошо тирәнән шәберәк атлап, үтеп китергә ашыҡтыҡ. Иғтибар менәнерәк ҡараһаң, әллә ни таҙа тип тә әйтеп булмай икән ҡала урамдарын. Эш ниҙә һуң? Бер осор офисыбыҙҙың ишек төбөнә еүеш сепрәктәр түшәп ҡуя башланылар, сөнки, инде ҡыш булыуға ҡарамаҫтан, аяҡ кейемдәренә әллә күпме бысраҡ эйәреп инә. Баҡтиһәң, көн һыуытып, боҙлауыҡ башланһа, коммуналь хеҙмәт эшселәре тротуарҙарға ваҡ ҡырсынташ, ҡом һибә. Тик бына ниндәй ҡом ул? Беҙ күрмәһәк тә, уны күреүсе булды, ниһайәт. "Бөгөн кәңәшмәгә Октябрь проспекты буйлап килдем: юл буйҙарында 10 сантиметрлап ҡалынлыҡта бысраҡ тупланған. Үҙ күҙҙәремә ышанмай торҙом. Өфө - матур, ләкин бигерәк бысраҡ ҡала... Әйтерһең дә, юлға ҡом түгел, ә ҡара тупраҡ һибәләр. Ҡот осҡос батҡаҡ. Тайғаҡта юлдарға һибә торған состав тәүҙә эре-төрө тупраҡ киҫәктәренән таҙартылырға, йыуылырға тейеш. Был мәсьәләгә иғтибар итергә кәрәк, - тине республика Башлығы вазифаһын башҡарыусы Радий Хәбиров ҡала башлығына мөрәжәғәт итеп. - Уны ҡайҙан һатып алғандарын тикшерергә кәрәк. Автобустар, әйтерһең дә, ауыл урамдары буйлап йөрөй: ҡайҙан шул тиклем батҡаҡ - ҡала урамынан йөрөйҙәр бит. Унан яҙ, йәй башланһа, ҡаланы саң баҫа, был йәмһеҙ күренеш кенә түгел, ә балаларҙың сирләүенә лә сәбәп. Бындай маҡсаттарға Өфөгә бысраҡ ҡом ебәреп, таҙаһы коммерция структураларға китә, тиһәләр ҙә ғәжәп булмаҫ..."\nБашҡортостан Башлығы вазифаһын ваҡытлыса башҡарыусы Радий Хәбиров, шулай итеп, ҡала халҡы ошоға тиклем әллә ни иғтибар итеп еткермәгән мөһим мәсьәләне күтәрҙе һәм Өфө - матур ҡала, ләкин бысраҡ, тине һәм уның сәбәбен ҡала төҙөлөшө мәсьәләләренә дөрөҫ мөнәсәбәт булмауҙа күреүен әйтте.\nҠаланы төҙөкләндереү буйынса ул Мәскәүҙең ҡала уңайлыҡтары кимәлен миҫалға килтерҙе: "Кутузов проспектында йәй көнө аҡ нәскиҙәрҙә йөрөрлөк". Ҡала властарын ул бына шундай кимәлдән өлгө алырға саҡырҙы. Бына ошо һөйләшеү ниндәйҙер өмөт уята: бәлки, ысынлап та, яҙлы-көҙлө һәм йәйен саң-туҙанға, бысраҡҡа батыуҙан ҡотолор Өфөбөҙ?\nФәрхәнә МИҢЛЕҒОЛОВА, китапхана хеҙмәткәре: Борсомаған ҡайҙа! Әлбиттә, бөтөн борсолдорған мәсьәләләр араһында иң тәүгеләре булмаһа ла, ниндәйҙер кимәлдә барыбер уларҙың бер-береһенә бәйләнештәре бар. Ул коммуналь хеҙмәттәргә тиһеңме, аҙыҡ-түлек, дарыуҙар, башҡа ҡулланыу тауарҙарынамы - хаҡтарҙың туҡтауһыҙ арта барыуы, ә эш хаҡының байтаҡтан бирле бер үк кимәлдә ҡалып килеүе борсой ғына түгел, йәнгә тейә. Аҡса эшләргә, ҡыбырларға, йүгерергә кәрәк. Бының өсөн эшкә йөрөргә, аҙ ғына булһа ла иш янына ҡуш булһын өсөн премияһыҙ тороп ҡалмайым, тиһәң, эшеңде яҡшы башҡарырға, һуңламай йөрөргә кәрәк. Тик бына ҡыш көндәре саҡ ҡына ҡар яуып һалһа ла, беҙҙең ҡала транспорты шып туҡтай ҙа ҡуя, оҙон-оҙаҡ тығындар барлыҡҡа килә. Әле теге аҙнаның бурандарында ла бына шулай булды: тығындар иртән 9-10 балға еткән, тинеләр. Етмәһә, Сипайлово биҫтәһенән үҙәккә килеп етеү байтаҡ ваҡытты ала. Ошо ҡар арҡаһында элекке мэр Ялалов күпме әрләнде! Ялалов китеп барҙы, ә ҡар проблемалары ҡалды, сөнки стихия күренеше өсөн, бер уйлаһаң, бер кем дә шәхси яуаплылыҡ йөкмәй алмай. Икенсе яҡтан, коммуналь хеҙмәттәр һәм ҡар таҙартыусы техника, элекке замандағыса, кеше тормаҫтан алда иртә таңдан тороп эшләй башлаһа, юлдар әҙер булыр ине. Ә улар эшкә сыҡҡан халыҡ менән бергә тора ла көрәккә тотона; йыш ҡына юл хәрәкәтен дә тотҡарлайҙар әле.\nБеҙгә ҡыйын, тип, ҡары ла яумай тормаҫ, киреһенсә, ул бик кәрәк ҡалаға ла, ауылға ла - яуһын ғына, ә ҡала хакимиәтенең эште ойоштороу һәләте тап ошондай саҡта беленә лә инде. Ҡыш, исмаһам, саң-туҙандан ҡотолоп тораһың, һауа сафланып киткәндәй. Әлбиттә, ҡала транспорты бүлеп сығарған ағыулы газды барыбер һуларға мәжбүрбеҙ, ҡыш ни, йәй ни. Етмәһә, йәй ана шул ҡала машиналары тиҙлегенән улар йөрөгән үҙәк урамдар ситтәренә саң, батҡаҡ, ҡом уҡмашып, бордюрҙарҙы күмеп китә хатта. Шунан ҡоро көндәр етһә, әлеге транспорт еленән күҙ асҡыһыҙ саң ҡойоно күтәрелә. Юл ситендәге тротуарҙан үткәндә, туҙан тын юлына ултыра, күҙгә, танауға тула. Эштән һуң бер-ике туҡталыш булһа ла йәйәү атларға теләк, шулай итеп, организмға файҙа урынына зыян ғына килтерә. Унан, теләйһеңме, юҡмы, нышып тултырылған йәмәғәт транспортында ҡыҫылып, төртөшөп, талашып тигәндәй саҡ ҡайтып йығылаһың инде...\nРуслан ВАРЛАМОВ, блогер: Өфөлә йәшәмәһәм дә, уны күптән килеп күрергә теләгем бар ине, сөнки унда минең яҡын дуҫтарым йәшәй; улар мине уңайы сыҡҡан һайын Башҡортостандың баш ҡалаһына саҡыра. Уларҙың Өфө хаҡында фантазияны әсир итерлек мауыҡтырғыс һүрәтләмәләре, ҡыҙыҡтырырлыҡ хикәйәләүҙәре, ниһайәт, мине үҙемдең йәшәп ятҡан ҡаламдан ҡуҙғатып, Өфөгә юлланырға мәжбүр итте. Самолетҡа билет һатып алғанда, әйтерһең дә, икенсе бер илгә осам кеүек тойолдо, сөнки шул тиклем күпте көтә инем был сәфәрҙән: дуҫтарым һүҙе менән әйткәндә, "бындай һуш китерлек" ҡаланың Рәсәйҙә урынлашыуы мөмкин булмаған хәл тойолдо. Һәм йәшермәйем: көткәнем алдыма килде, тик ... тап киреһенсә. Өфө урамдары буйлап 15-20 минут йөрөгәндән һуң минең өҫ-башым мал һарайынан килеп сыҡҡан кешенекенә оҡшаш ине. Аяҡ кейемем батҡаҡҡа буялып, салбар балаҡтарына тубыҡҡа тиклем бысраҡ сәсрәп бөткәйне. Бәлки, яҙғы көн, ҡар ирегән мәл булғанғалыр? Тик үҙем йәшәгән ҡалала ла ошондай уҡ яҙ булып ҡалғайны, унда минең менән бындай хәл булғаны юҡ. Яҙ осоро борондан килгән ғәҙәт буйынса Рәсәйҙең күп ҡалаларында ла бысраҡ инде ул, ләкин Өфөлә - айырыуса, тип әйтер инем. Етмәһә, светофорҙың йәшел уты янғанды көтөп торғанда тиҙерәк үтеп ҡалырға ашығыусы бер машина мине баштан-аяҡ бысраҡҡа ҡойондороп китте. Бында, асыҡланыуынса, хатта үҙәк урамдарҙа ла бысранмайынса ғына йөрөү мөмкин түгел икән, сөнки бордюр ситтәренә йыйылған батҡаҡ аша һикереп сығыу ҙа хатта ҡотҡармай. Ә урамдарҙағы соҡор-саҡыр, ҙур-ҙур күләүектәрҙе урап сығам, тиһәң, акробат етеҙлеге күрһәтеп, бордюр буйлап та йүгерә-атлай китергә тура килә. Ҡаланың Сипайлово тип аталған бер микрорайонына ҡунаҡҡа барып, ҙур күләүектәр эсендә ултырған йорттарҙы күреү ҙә ғәжәп тойолдо: подъездан тышҡа кәмә менән сығалармы икән? Венециялағы кеүек. Тотош алғанда, Өфөнөң башҡа яҡтарын яманлай ҙа алмайым, дуҫтарым мине ҡаланың иҫтәлекле урындары буйлап йөрөттө, музейҙарға, театрға алып барҙылар, һүҙҙе ҡаланың таҙалығы түраһында башлағайным һәм был йәһәттән тәьҫораттар ҡәнәғәтләнерлек булды, тип һис кенә лә әйтә алмайым.


Әҙәбиәт » Страница 80 » Архив газеты "Йәшлек"\nТарих сатҡыһы Әҙәбиәт\nӘҙипме ул, тарихсымы, әҫәрен яҙған саҡта күп ваҡыт, үҙе лә һиҙмәҫтән, халҡы, уның яҙмышы хаҡында тәрән фекерҙәр белдереп ҡуя. Барыһы ла көтмәгәндә килеп сыға һымаҡ. Төплө белеме, кешеләрҙең үткән тормошон өйрәнеү булышлыҡ итә уға. Күренекле мәғрифәтсе, Башҡортостан автономияһын төҙөүселәрҙең береһе Сәғит Мираҫ, мәҫәлән, «Башҡорттарҙың тәбиғәтендәге батырлыҡ, һуғышсанлыҡ фәҡәт үҙен-үҙе һаҡлау ғына булған. Улар һәр ваҡытта үҙҙәрен үә химая (һаҡлау һәм яҡлау) өсөн генә һуғышҡан», – ти.\nБер ир балыҡсылар магазинында ҡармаҡ һатып алмаҡсы була. Береһен ала, икенсеһен һала, бик оҙаҡ һайлана. Бөтәһен дә оҙаҡ итеп тотоп ҡарай, әммә һайлап ала алмай. Тамам аптыраған һатыусы:\n– Ә, бәлки, һеҙ балыҡлата ғына алырһығыҙ? – ти.\n– Ауырыу, әйҙәгеҙ!\n– Аңламайым, был 02-ме, әллә 03-мө?\nКүкәй, тип әйт Әҙәбиәт » Сатира һәм юмор!\n1994 йылдың йәй аҙаҡтарында «Йылайыр» совхоз-техникумының элекке шоферы Хачин ағай менән келәт мөдире Хәлил ағай Сибай ит комбинатынан колбаса тейәп ҡайтыр юлға сыҡһа, быларҙы юл буйында ошо уҡ совхоз бүлексәһендә йәшәүсе бер кеше туҡтата. Хачин ағай быны танығанға күрә туҡтай ҙа, кабинала урын булмағанлыҡтан уға: «Арбаға менеп ултыр ҙа, колбаса өҫтөнә ябылған палатка аҫтына инеп, ябынып ят, тик ҡара уны, әгәр ГАИ туҡтатһа, бер тауыш-тының да сыға күрмәһен», – ти икән. Шулай итеп, ҡуҙғалып әҙерәк барғас, Хачин ағай: «Туҡта әле, бер ҡыҙыҡ булһын», – тип, быны һынап ҡарамаҡ булып туҡтай ҙа, икенсе тауыш менән: «ГАИ-ҙың өлкән инспекторы Фәлән Фәләнов, нимә алып китеп бараһығыҙ?» – ти икән. Шунан, тора биргәс, өҫтәп ҡуйған: «Ярай улай булғас, ҡана, монтировкаңды бир әле, тикшереп ҡарайыҡ», – тип, тәгәрмәскә баҫып, кузовҡа ҡараһа, баяғы пассажирҙың тын да алмай, ҡыбырларға ла ҡурҡып ятҡанын күреп, бер аҙ ҡыйыулана төшөп, монтировка менән тегенең бер яҡ янбашы һыртын еңелсә генә һыйпап ала. Бер тауыш-тын да сыҡмағас: «Ярай, ысынлап та, ит икән», – тигән булып, кабинаһына ултыра.\nХәлил ағай менән көлөшә-көлөшә китеп барһалар, баяғы кешенең кабинаның башын төйгөсләүенә туҡтаһа, теге пассажир: «Ҡара әле, брат, әгәр тағы ла берәйһе туҡтатып, нимә тейәнең, тип һораһа, күкәй, тип әйт, йәме», – тип үҙенең янбашын һыйпап тора, ти. Шул хәлдән һуң был һүҙҙәр совхоз шоферҙары араһында лаҡап булып йөрөй. Улар, берәйһен ултыртыр булһа, иң беренсе: «Ит булаһыңмы, әллә күкәй булаһыңмы?» – тип һорай.\nРәйес ХӘМЗИН. Баймаҡ районы.\nЫсын артисмы, әллә юҡмы? Әҙәбиәт » Сатира һәм юмор!\nБер йәйҙе беҙҙең Миәкә районының Күл-Ҡунҡаҫ ауылына Салауат ҡалаһындағы башҡорт драма театрынан Гөлсәсәк менән Яҡуп Шәриповтар, Риза Мәһәҙиев һәм башҡа артистар килеп, матур концерт ҡуйҙы. Сценарий буйынса тамаша диуана, аяғында саҡ баҫып торған ағайҙың телмәре менән башланып китте. Был ролде талантлы актер Яҡуп Шәрипов башҡарҙы. Барыһын да рәхәтләнеп көлдөрҙө. Ә шул мәл залда ултырған олатайым, Яҡуп Шәриповты танымай, хәйерсе тип уйлаған. «Ауыл мәшәҡәттәренән арынып, концерт ҡарайым, тип килһәм, был әҙәм тамашаны боҙмаҡсы. Хәҙер үк милиция саҡыртырға кәрәк», – тип тороп ҡына әйтәйем тигәндә, тамашасылар артист Яҡуп Шәриповҡа, көслө итеп ҡул сабып, гөлләмәләр бирә башланы.\nАҙаҡ олатайым был хәлде балалары, туғандары йыйылғанда һөйләп көлдөрөр булды.\nМинигали, сделай мне тоже «оп-па»! Әҙәбиәт » Сатира һәм юмор!\nИнәйем (әсәйем) яғынан яҡын ғына Миңлеғәле тигән бик һәйбәт ағайым бар ине. Кешелекле, баҫалҡы. Етем үҫкән, ғаиләһе юҡ, етмәһә, ғәрип. Мәрхүм инде хәҙер, урыны ожмахта булһын. Ҡартаймаһа ла, олоғайып донъя ҡуйҙы.\nЭшкә йөрөмәгәс, ваҡыт үткәреү өсөн йыш ҡына кантур һәм магазин тирәһендә, ир-ат күберәк урында, булғылағандыр инде. Магазин тирәһендә һәр ерҙәгесә йыйылышып бер-ике «аҡ баш»ты түңкәреү «тантанаһы»на бара икән, унда эләгеү ҙә оҙаҡ түгел. Ағайым «үҙ кеше» булғас, араҡыны өләшеүсе итеп күберәк уға ышаныс күрһәтәләр икән. Аҙаҡҡа табан оҫтарып һәм шымарып киткәс, үҙенә һалғанда, рюмкаһына «яңылыш»тан тултырып һала ла ҡуя, имеш. Сираттағы шундай «сарала» ул командировкала ятҡан урыҫ шоферҙары менән ултыра. Шул уҡ хәл ҡабатлана. Һаман да үҙенә кәмерәк һалып бирелгәнен күреп, шоферҙарҙың береһе, түҙмәй: «Минигали, сделай мне тоже «оп-па»!» – ти икән. Хәҙер шуға оҡшашыраҡ хәл килеп сыҡһа, беҙҙә: «Миңә лә «оп-па» яһа әле», – тип әйтергә әҙер генә торалар.\nСалауат ТҮЗБӘКОВ. Fафури районы, Имәндәш ауылы.\nАлдан хәстәрләне Әҙәбиәт » Сатира һәм юмор!\nБөгөн Тәлғәттең тыуған көнө. Иренең:\n– Мин бер аҙ йөрөштөрөп киләм, – тип сығып китеүе булды, Зәлифә йүгереп йөрөп табын әҙерләргә тотондо.\nЙыл да көтөп ала улар был көндө. Ҡыҙҙары менән ғаиләләге берҙән-бер ир затына бүләк әҙерләйҙәр. Бындай хөрмәткә лайыҡ уның күгәрсене. Тап уның арҡаһында бер ниндәй нужа күрмәй йәшәйҙәр бит. Дөрөҫ, Зәлифә үҙе лә тик ятмай. Уҡытыусы ул. Иртәнән кискә тиклем өйгә йоҡмаһа ла, алған эш хаҡы, Хоҙайым, тауыҡ көлөрлөк кенә.


23 май кис баш ҡаланың Затон биҫтәһендәге Әхмәтов урамында ике ағас мунса һәм автосервис янды\nҒәҙәтән тыш хәл тураһында дежур часҡа киске унынсы яртылар тирәһендә хәбәр итәләр. Тәүҙә мунсанан сыҡҡан янғын тиҙ арала күрше автосервисҡа күсә. Гараждағы ирҙәр сервисҡа ҡуйылған биш автомобилде урамға сығарып өлгөрә. Ваҡиға урынына килеп еткән ҡотҡарыусылар ярҙамында ут төнгө берҙәргә тулыһынса һүндерелә. Бәхеткә, ҡорбандар юҡ.